<?xml version="1.0" encoding="utf-8"?>

<resources>

<string name="help\_menu\_label">Help</string>

<string name="help\_user\_manual\_title">የተጠቃሚ መመሪያ</string>

<string name="about\_menu\_label">About</string>

<string name="prefs\_menu\_label">Preferences</string>

<string name="exit\_menu\_label">Exit</string>

<string name="general\_loading\_msg">እባክዎ ትንሽ ይጠብቁ | Loading, please wait #8230</string>

<string name="general\_error\_alert\_title">ስህተት</string>

<string name="general\_alert\_title">ማሳሰቢያ</string>

<string name="about\_the\_app\_label">

\t ውዳሴሃ ለእግዝትነ ማርያም ወላዲተ አምላክ \t (እትም ፩) \n\n

ውዳሴ ማርያም የሶርያው ቅዱስ ኤፍሬም የደረሰውና በኢትዮጵያ ኦርቶዶክስ ተዋህዶ ቤተ ክርስቲያን ከጥንት ጀምሮ በጣም የታወቀና የተወደደ ጸሎት (የጸሎት መጽሐፍ) ነው። ይኸውም እመቤታችን ድንግል ማርያምን በብዙ ምሳሌ እየመሰለ የሚያወድስ፤ ሥነ-ጽሑፋዊ ውበት ያለው በመሆኑ ደግሞ ከጸሎትነቱም ባሻገር ጥልቅ ምስጢር ያለበት ትምህርት የሚሰጥ ነው። በኢትዮጵያ ኦርቶዶክስ ተዋህዶ ቤተ ክርስቲያን ሥርዓተ ትምህርት መሠረት ተማሪዎቹ በቃል ትምህርቱ ዘርፍ ከየዘወትር ጸሎት ቀጥለው በንባብና በዜማ ይህን ውዳሴ ማርያም የተባለውን የትምህርት ክፍል ይማሩታል።\n\n

ፕሮግራመር: ብንያም አስናቀ \n\n

አስተያየት ወይም ጥያቄ ካለዎት በኢ-ሜይል አድራሻዬ biny08@gmail.com ይጻፉልኝ። \n

አመሰግናለሁ።\n\n

\"ሁል ጊዜ በጌታ ደስ ይበላችሁ፡፡\" ፊሊጵ ፬፥፬

</string>

<string name="home\_part\_of\_book\_list\_label">ማንበብ የሚፈልጉትን ክፍል ይምረጡ</string>

<string name="home\_day\_zeweter\_button">ጸሎት ዘዘወትር</string>

<string name="home\_day\_monday\_button">ዘሠኑይ</string>

<string name="home\_day\_tuesday\_button">ዘሰሉስ</string>

<string name="home\_day\_wednesday\_button">ዘረቡዕ</string>

<string name="home\_day\_thursday\_button">ዘሐሙስ</string>

<string name="home\_day\_friday\_button">ዘአርብ</string>

<string name="home\_day\_saturday\_button">ዘቀዳሚት ሰንበት</string>

<string name="home\_day\_sunday\_button">ዘሰንበተ ክርስቲያን ቅድስት</string>

<string name="home\_day\_anqetse\_birhan\_button">አንቀጸ ብርሃን</string>

<string name="home\_day\_yiwedsewa\_melaekt\_button">ይዌድስዋ መላእክት</string>

<string name="home\_day\_melka\_mariam\_button">መልክአ ማርያም</string>

<string name="home\_day\_melka\_eyesus\_button">መልክአ ኢየሱስ</string>

<string name="home\_day\_melka\_edom\_button">መልክአ ኤዶም</string>

<string name="home\_go\_to\_choose\_language\_button">ወደ ልሳን መምረጫ ገጽ ይመለሱ</string>

<string name="reader\_prayer\_daily\_header\_label">

ጸሎት ዘዘወትር

</string>

<string name="reader\_prayer\_daily\_label">

\t፩. **አአትብ ገጽየ** ወኵለንታየ በትእምርተ መስቀል፡፡\n\n

\t፪. በስመ አብ ወወልድ ወመንፈስ ቅዱስ አሐዱ አምላክ \n

\t በቅድስት ሥላሴ እንዘ አአምን ወእትመኀፀን እኵክኅደከ ሰይጣን \n

\t በቅድመ ዛቲ እምየ ቅድስት ቤተ ክርስትያን እንተ ይእቲ ስምዕየ ማርያም ጽዮን ለዓለም ዓለም።\n\n

\t፫. ነአኩተከ እግዚኦ ወንሴብሐከ\n\n

\t ንባርከከ እግዚኦ ወንትአመነከ\n\n

\t ንስእለከ እግዚኦ ወናስተበቍዓከ።\n\n

\t ንገኒ ለከ እግዚኦ ወንትቀነይ ለስምከ ቅዱስ።\n\n

\t ንሰግድ ለከ ኦ ዘለከ ይሰግድ ኩሉ ብርክ ወለከ ይትቀነይ ኩሉ ልሳን።\n\n

\t አንተ ውእቱ አምላከ አማልክት ወእግዚአ አጋእዝት\n\n

\t ወንጉሠ ነገሥት አምላክ አንተ ለኩሉ ዘሥጋ ወለኩሉ ዘነፍስ\n\n

\t ወንጼውዓከ በከመ መሃረነ ቅዱስ ወልድከ እንዘ ይብል\n\n

\t አንትሙሰ ሶበ ትጼልዩ ከመዝ በሉ።\n\n\n

\t፬. አቡነ ዘበሰማያት ይትቀደስ ስምከ ትምጻእ መንግሥትከ ወይኩን ፈቃድከ\n\n

\t በከመ በሰማይ ከማሁ በምድር\n\n

\t ሲሳየነ ዘለለ ዕለተነ ሀበነ ዮም\n\n

\t ኅድግ ለነ አበሳነ ወጌጋየነ ከመ ንሕነኒ ንኅድግ ለዘአበሰለነ\n\n

\t ኢታብአነ እግዚኦ ውስተ መንሱት\n\n

\t አላ አድኅነነ ወባልሐነ እምኩሉ እኩይ\n\n

\t እስመ ዚአከ ይእቲ መንግሥተ ኃይል ወስብሐት ለዓለም ዓለም\n\n\n

\t በሰላም ቅዱስ ገብርኤል መልአክ\n\n

\t ኦ እግዝእትየ ማርያም ሰላም ለኪ\n\n

\t ድንግል በሕሊናኪ ወድንግል በሥጋኪ\n\n

\t እመ እግዚአብሔር ጸባዖት ሰላም ለኪ\n\n

\t ቡርክት አንቲ እምአንስት ወቡሩክ ፍሬ ከርሥኪ\n\n

\t ተፈሥሒ ፍሥሕት ኦ ምልእተ ጸጋ እግዚአብሔር ምስሌኪ\n\n

\t ሰአሊ ወጸልዩ በእንቲአነ ኅበ ፍቁር ወልድኪ ኢየሱስ ክርስቶስ\n\n

\t ከመ ይሥረይ ለነ ኃጣውኢነ አሜን\n\n\n

\t፭. \t \t ጸሎት ሃይማኖት\n\n

\t ጸሎት ሃይማኖት ነአምን በአሐዱ አምላክ እግዚአብሔር አብ አኃዜ ኩሉ\n\n

\t ገባሬ ሰማያት ወምድር ዘያስተርኢ ወዘኢያስተኢ።\n\n\n

\t ወነአምን በአሐዱ እግዚእ ኢየሱስ ክርስቶስ ወልደ አብ ዋሕድ\n\n

\t ዘህልው ምስሌሁ እምቅድመ ይፈጠር ዓለም\n\n

\t ብርሃን ዘእምብርሃን አምላክ ዘእምአምላክ ዘበአማን\n\n

\t ዘተወልደ ወአኮ ዘተገብረ ዘዑሩይ ምስለ አብ በመለኮቱ\n\n

\t ዘቦቱ ኩሉ ኮነ ወዘእንበሌሁሰ አልቦ ዘኮነ ወኢምንትኒ ዘበሰማይኒ ወዘበምድርኒ\n\n

\t ዘበእንቲአነ ለሰብእ ወበእንተ መድኃኒትነ ወረደ እምሰማያት\n\n

\t ተስብአ ወተሠገወ ወእመንፈስ ቁዱስ ወእማርያም እምቅድስት ድንግል\n\n

\t ኮነ ብእሴ ወተሰቅለ በእንቲአነ በመዋዕለ ጲላጦስ ጴንጤናዊ\n\n

\t ሓመ ወሞተ ወተቀብረ ወተንሥአ እሙታን አመ ሣልስት ዕለት\n\n

\t በከመ ጽሑፍ ውስተ ቅዱሳት መጻሕፍት\n\n

\t ዐርገ በስብሓት ውስተ ሰማያት ወነበረ በየማነ አቡሁ\n\n

\t ዳግመ ይመጽእ በስብሓት ይኮንን ሕያዋነ\n\n

\t ወሙታነ ወአልቦ ማኅለቅት ለመንግሥቱ\n\n\n

\t ወነአምን በመንፈስ ቅዱስ እግዚእ ማሕየዊ ዘሰረፀ እምአብ\n\n

\t ንሰግድ ሎቱ ወንሰብሖ ምስለ አብ ወወልድ ዘነበበ በነቢያት\n\n

\t ወነአምን በአሐቲ ቅድስት ቤተ ክርስቲያን እንተ ላዕለ ኩሉ ጉባኤ ዘሐዋርያት\n\n

\t ወነአምን በአሓቲ ጥምቀት ለሥርየተ ኃጢአት።\n\n

\t ወንሴፎ ትንሣኤ ሙታን ወሕይወተ ዘይመጽእ ለዓለመ ዓለም።\n\n\n

\t፮. ቅዱስ ቅዱስ ቅዱስ እግዚአብሔር ጸባዖት ፍጹም ምሉእ\n\n

\t ሰማያት ወምድር ቅድሳተ ስብሓቲከ።\n\n

\t ንሰግድ ለከ ክርስቶስ ምስለ አቡከ ኄር ሰማያዊ\n\n

\t ወመንፈስከ ቅዱስ ማሕየዊ እስመ መጻእከ ወአድኀንከነ።\n\n\n

\t እሰግድ ለአብ ወወልድ ወመንፈስ ቅዱስ አሓተ ስግደተ /፫ ጊዜ/\n\n

\t እንዘ አሓዱ ሠለስቱ ወእንዘ ሠለስቱ አሓዱ ይሤለሱ በአካላት ወይትወሓዱ በመለኮት\n\n

\t እሰግድ ለእግዝእትነ ማርያም ድንግል ወላዲተ አምላክ\n\n

\t እሰግድ ለመስቀለ እግዚእነ ኢየሱስ ክርስቶስ ዘተቀደሰ በደሙ ክቡር\n\n

\t መስቀል ኃይልነ\n\n

\t መስቀል ጽንዕነ\n\n

\t መስቀል ቤዛነ\n\n

\t መስቀል መድሃኒተ ነፍስነ\n\n

\t አይሁድ ክሕዱ\n\n

\t ንሕነሰ አመነ ወእለ አመነ በኃይለ መስቀሉ ድኅነ።\n\n\n

\t፯. ስብሓት ለአብ ስብሓት ለወልድ ስብሓት ለመንፈስ ቅዱስ /፫ ጊዜ/\n\n

\t ስብሓት ለእግዝእትነ ማርያም ድንግል ወላዲተ አምላክ\n\n

\t ስብሓት ለመስቀለ እግዚእነ ኢየሱስ ክርስቶስ\n\n

\t ክርስቶስ በምሕረቱ ይዘክረነ\n\n

\t አመ ዳግመ ምጽአቱ ኢያስትኃፈረነ\n\n

\t ለሰብሖተ ስሙ ያንቅሓነ\n\n

\t ወበአምልኮቱ ያጽንአነ\n\n

\t እግዝእትነ ማርያም ድንግል ወላዲተ አምላክ አእርጊ ጸሎትነ\n\n

\t ወአስተስርዪ ኩሎ ኅጢአተነ\n\n

\t ቅድመ መንበሩ ለእግዚእነ\n\n

\t ለዘአብልአነ ዘንተ ኅብስተ\n\n

\t ወለአዝተየነ ዘንተ ጽዋዐ\n\n

\t ወለዘሠርዐ ለነ ሲሳየነ ወዐራዘነ\n\n

\t ወለዘተዓገሰ ለነ ኩሎ ኃጢአተነ\n\n

\t ወለዘወሀበነ ሥጋሁ ቅዱሰ ወደሞ ክቡረ\n\n

\t ወለዘአብጽሓነ እስከ ዛቲ ሰዓት\n\n

\t ነሀብ ሎቱ ስብሓተ ውአኰቴተ ለእግዚአብሔር ልዑል\n\n

\t ወለወላዲቱ ድንግል ወለመስቀሉ ክቡር\n\n

\t ይትአኰት ወይሰባሕ ስሙ ለእግዚአብሔር አምላክነ\n\n

\t ወትረ በክሉ ጊዜ ወበኩሉ ሰዓት።\n\n\n

\t፰. ሰላም ለኪ እንዘ ንሰግድ ንብለኪ ማርያም እምነ ናስተበቁዐኪ\n\n

\t እምአርዌ ነአዊ ተማኅጸነ ብኪ በእንተ ሐና ኢምኪ ወኢያቄም አቡኪ\n\n

\t ማኅበረነ ዮም ድንግል ባርኪ።\n\n\n

\t፱. ጸሎት እግዝእትነ ማርያም ድንግል ወላዲተ አምላክ።\n\n

\t ታዐብዮ ነፍስየ ለእግዚአብሔር\n\n

\t ወትትኃሠይ መንፈስየ በአምላኪየ ወመድኃንየ፤ እስመ ርእየ ሕማማ ለዓመቱ\n\n

\t ናሁ እምይእዜሰ ያስተበፅዑኒ ኩሉ ትውልድ\n\n

\t እስመ ገብረ ሊተ ኃይለ ዐቢያተ ወቅዱስ ስሙ\n\n

\t ወሣህሉኒ ለትውልድ ትውልድ ለእለ ይፈርህዎ\n\n

\t ወገብረ ኃይለ በመዝራዕቱ ወዘረዎሙ ለእለ ያዐብዩ ሕሊና ልቦሙ\n\n

\t ወነሠቶሙ ለኃያላን እመናብርቲሆሙ\n\n

\t አዕበዩሙ ለትሑታን ወአጽገቦም እምበረከቱ ለርኁባን\n\n

\t ወፈነዎሙ ዕራቆሙ ለብዑላን ወተወክፎ ለእስራኤል ቍልዔሁ\n\n

\t ወተዘከረ ሣህሎ ዘይቤሎም ለአበዊነ ለአብርሃም ወለዘርኡ እስከ ለዓለም። ሉቃስ ፩፡፵፮-፶፭።\n\n\n

\t ስብሓት ለአብ ወወልድ ወመንፈስ ቅዱስ ለዓለም ወለዓለመ ዓለም አሜን።\n\n\n

</string>

<string name="reader\_prayer\_monday\_header\_label">

ውዳሴሃ ለእግዝእትነ ማርያም ድንግል ወላዲተ አምላክ ዘይትነበብ በዕለተ ሰኑይ።

</string>

<string name="reader\_prayer\_monday\_label">

\t፩. ፈቀደ እግዚእ ያግዕዞ ለአዳም ኅዙነ ወትኩዘ ልብ ወያግብኦ ኅበ ዘትካት መንበሩ። ሰአሊ ለነ ቅድስት።\n\n

\t፪. ሠረቀ በሥጋ እምድንግል ዘእንበለ ዘርአ ብእሲ ወአድኃነነ ለሔዋን እንተ አስሓተ ከይሲ ፈትሓ ላዕሌሃ እግዚአብሔር እንዘ ይብል ብዙኃ አበዝኆ ለሕማምኪ ወለፃርኪ ሠምረ ልቡ ኀበ ፍቅረ ሰብእ ወአግዐዛ። ሰአሊ ለነ ቅድስት።\n\n

\t፫. ኢየሱስ ክርስቶስ ቃል ዘተሰብአ ወኃደረ ላዕሌነ ወርኢነ ስብሓቱሁ ከመ ስብሐተ አሕዱ ዋሕድ ለአቡሁ ሠምረ ይሣሃለነ። ሰአሊ ለነ ቅድስት።\n\n

\t፬. ርእየ ኢሳይያስ ነቢይ በመንፈስ ትንቢት ምሥጢር ለአማኑኤል ወበእንተዝ ጸርሐ እንዘ ይብል ሕፃን ተወልደ ለነ ወልድ ተውህበ ለነ። ሰአሊ ለነ ቅድስት።\n\n

\t፭. ተፈሣሕ ወተኀሠይ ኦ ዘመደ ዕጓለ እምሕያው እስመ አፍቀሮ እግዚአብሔር ለዓለም ወመጠወ ወልዶ ዋሕደ ከመ ይሕየው ኩሉ ዘየአምን ቦቱ እስከ ለዓለም ፈነወ ለነ መዝራዕቶ ልዑል። ሰአሊ ለነ ቅድስት።\n\n

\t፮. ዘሀሎ ወይሄሉ ዘመጽአ ወካዕበ ይመጽእ ኢየሱስ ክርስቶስ ቃል ዘተሰብአ ዘእንበለ ውላጤ ኮነ ፍጹም ሰብአ ኢተወልደ ወኢተፈልጠ በኩሉ ግብሩ ወልድ ዋሕድ አላ አሓዱ ራዕይ ወአሐዱ ህላዌ ወአሐዱ መለኮት ዘእግዚአብሔር ቃል። ሰአሊ ለነ ቅድስት።\n\n

\t፯. ተፈሥሒ ኦ ቤተልሔም ሀገሮሙ ለነቢያት እስመ በኀቤኪ ተወልደ ክርስቶስ ዳግማይ አዳም ከመ ያግብኦ ለአዳም ቀዳሚ ብእሲ እምድር ውስተ ገነት ይሥዐር ፍትሐ ሞት ኦ አዳም መሬት አንተ ወትገብእ ውስተ መሬት ኅበ ሀለወት ብዝኅት ኃጢአት በህየ ትበዝኅ ጸጋ እግዚአብሔር። ሰአሊ ለነ ቅድስት።\n\n

\t፰. ትትፌሣሕ ወትትሓሠይ ኩሉ ነፍስተ ሰብእ ምስለ መላእክት ይሴብሕዎ ለክርስቶስ ንጉስ ይጸርሑ ወይብሉ ስብሓት ለእግዚአብሔር በሰማያት ወሰላም በምድር ሥምረቱ ለሰብእ እሰመ ሠዐረ ዘትካት ወነሠተ ምክሮ ለጸላኢ ወሠጠጠ መጽሐፈ ዕዳሆሙ ለአዳም ወለሔዋን ወረሰዮሙ አግዐዝያነ ዘተወልደ ለነ በሀገረ ዳዊት መድኃኒነ ኢየሱስ ክርስቶስ። ሰአሊ ለነ ቅድስት።\n\n

\t፱. ብርሃን ዘበአማን ዘያበርህ ለኩሉ ሰብእ ለእለ ይነብሩ ውስተ ዓለም በእንተ ፍቅረ ሰብእ መጸእከ ውስተ ዓለም ወኩሉ ፍጥረት ተፈሥሐ በምጽአትከ እስመ አድኃንኮ ለአዳም እምስሕተት ወረሰይካ ለሔዋን አግዓዚተ እምፃዕረ ሞት ወወሀብከነ መንፈሰ ልደት ባረክናከ ምስለ መላእክቲከ። ሰአሊ ለነ ቅድስት።\n\n

</string>

<string name="reader\_prayer\_tuesday\_header\_label">

ውዳሴሃ ለእግዝእትነ ማርያም ድንግል ወላዲተ አምላክ ዘይትነበብ በዕለተ ሠሉስ።

</string>

<string name="reader\_prayer\_tuesday\_label">

\t፩. አክሊለ ምክሕነ ወቀዳሚተ መድኃኒትነ ወመሰረተ ንጽሕነ ኮነ በማርያም ድንግል እንተ ወለደት ለነ ዘእግዚአብሔር ቃለ ዘኮነ ሰብአ በእንተ መድኃኒትነ እምድኀረ ኮነ ሰብአ ጥዩቀ አምላክ ፍጹም ውእቱ ወበእንተዝ ወለደቶ እንዘ ድንግል ይእቲ መንክር ኃይለ ወሊዶታ ዘኢይትነገር። ሰአሊ ለነ ቅድስት።\n\n

\t፪. እስመ በፈቃደ አቡሁ ወመንፈስ ቅዱስ መጽአ ወአድኃነነ። \n

\t ዐቢይ ውእቱ ስብሓተ ድንግልናኪ ኦ ማርያም ድንግል ፍጽምት ረከብኪ ሞገሰ እግዚአብሔር ምስሌኪ አንቲ ውእቱ ሰዋስው ዘርእየ ያዕቆብ እምድር ዘይበጽሕ እስከ ሰማይ ወመላእክተ እግዚአብሔር የዐርጉ ወይወርዱ ውስቴታ። ሰአሊ ለነ ቅድስት።\n\n

\t፫. አንቲ ውእቱ ዕፅ ዘርዕየ ሙሴ በነደ እሳት ወኢትውዒ ዘውእቱ ወልደ እግዚአብሔር መጽአ ወኀደረ ውስተ ከርስኪ ወእሳተ መለኮቱ ኢያውዓየ ሥጋኪ። ሰአሊ ለነ ቅድስት።\n\n

\t፬. አንቲ ውእቱ ገራህት ዘኢተዘርአ ውስቴታ ዘርእ ወዕአ እምኔኪ ፍሬ ሕይወት አንቲ ውእቱ መዝገብ ዘተሣየጠ ዮሴፍ ወረከበ በውስቴታ ባሕርየ ዕንቈ ወክቡረ ዘውእቱ መድኃኒነ ኢየሱስ ክርስቶስ ተፀውረ በከርሥኪ ወወለድኪዮ ውስተ ዓለም። ሰአሊ ለነ ቅድስት።\n\n

\t፭. ተፈሥሒ ኦ ወላዲተ እግዚእ ኃሤቶሙ ለመላእክት\n

\t ተፈሥሒ ኦ ንጽሕት ዜናሆሙ ለነቢያት\n

\t ተፈሥሒ እስመ ረከብኪ ሞገሰ እግዚአብሔር ምስሌኪ\n

\t ተፈሥሒ እስመ ተወከፍኪ ቃሎ ለመልአክ ፍስሐ ኩሉ ዓለም\n

\t ተፈሥሒ ኦ ወላዲተ ፈጣሬ ኩሉ ዓለም። ሰአሊ ለነ ቅድስት።\n\n

\t፮. ኦ ድንግል ኦ ቅድስት ኦ ወላዲተ እግዚእ እስመ ወለድኪ ለነ ንጉሠ መንክር ምሥጢር ኃደረ ላዕሌኪ ለመድኃኒተ ዚአነ። \n

\t ናርምም እስመ ኢንክል ፈጽሞ ጥንቁቀ ነኒረ በእንተ ዕበዩ ለውእቱ ገባሬ ሠናያት በብዙኀ መንክር ራዕይ፡፡ ሰአሊ ለነ ቅድስት።\n\n

\t፯. ቃለ አብ ሕያው ዘወረደ ውስተ ደብረ ሲና ወወሀበ ሕገ ለሙሴ ወከደነ ርእሰ ደብር በጊሜ ወጢስ ወጽልመት ወነፋስ ወበድምፀ ቃለ አቅርንት ይጌሥፅ ለእለ ይቀውሙ በፍርሃት፡፡ ሰአሊ ለነ ቅድስት።\n\n

\t፰. ውእቱኬ ዘወረደ ኅቤኪ ኦ ደብር ነባቢት በትሕትና መፍቀሬ ሰብእ ተሰብአ እምኔኪ ዘእንበለ ውላጤ ፍጹመ ሥጋ ነባቢ ዘከማነ በመንፈሰ ጥበብ አምላክ ኃደረ ላዕሌሃ ኮነ ፍጹም ስብአ ከመ ያድኅኖ ወይሥረይ ኃጢአቶ ለአዳም ወያንብሮ ውስጠ ሰማያት ወያግብኦ ኅበ ዘትካት መንበሩ በዕበይ ሣህሉ ወምሕረቱ። ሰአሊ ለነ ቅድስት።\n\n

\t፱. ዕበያ ለድንግል ኢይትከሃል ለተነግሮ እስመ እግዚእ ኃረያ መጽአ ወኃደረ ላዕሌሃ ዘየኀድር ውስተ ብርሃን ኅበ አልቦ ዘይቀርቦ ተዐውረ በከርሣ ፱ተ አውራኀ ዘኢይትረአይ ወዘኢይትዓወቅ ወለደቶ ማርያም እንዘ ድንግል ይእቲ፡፡ ሰአሊ ለነ ቅድስት።\n\n

\t፲. ዘውእቱ ዕብን ዘርእየ ዳንኤል ነቢይ ዘተበትከ እምደብር ነዋኅ ዘእንበለ እድ ዘውእቱ ቃል ዘወፅአ እምኅበ አብ መጽእ ወተሰብአ እምድንግል ዘእንበለ ዘርአ ብእሲ ወአድኃነነ፡፡ ሰአሊ ለነ ቅድስት።\n\n

\t፲፩. ኮንኪ ዓፅቀ ንጹሐ ወሙዳየ አሚን ርትዕት ሃይማኖቶሙ ለቅዱሳን አበዊነ ኦ ንጽሕት ወላዲተ አምላክ ድንግል ኅትምት ወለድኪ ለነ ቃለ አብ ኢየሱስ ክርስቶስ መጽአ ለመድኀኒትነ። ሰአሊ ለነ ቅድስት።\n\n

\t፲፪. አንቲ እሙ ለብርሃን ክብርት ወላዲተ እግዚእ እንተ ፆርኪዮ ለቃል ዘኢይትረአይ እምድኅረ ወለድኪ ኪያሁ ነበርኪ በድንግልና በስብሐት ወባርኮት የዐብዩኪ፡፡ ሰአሊ ለነ ቅድስት።\n\n

\t፲፫. አይ ልሳን ዘይክል ነቢበ ዘይትነገር በእንቲአኪ ኦ ድንግል ንጽሕት እሙ ለቃለ አብ ኮንኪ መንበሮ ለንጉሥ ለዘይፀውርዎ ኪሩቤል ናስተበፅዐኪ ኦ ቡርክት ወንዘክር ስምኪ በኩሉ ትውልድ ትውልድ ኦ ርግብ ሠናይት እሙ ለእግዚእነ ኢየሱስ ክርስቶስ፡፡ ሰአሊ ለነ ቅድስት።\n\n

\t፲፬. ተፈሥሒ ኦ ማርያም እም ወአመት እስመ ለዘውስተ ሕፅንኪ ይሴብሕዎ መላእክት ወኪሩቤል ይሰግዱ ሎቱ በፍርሃት ወሱራፌል ዘእንበለ ጽርዓት ይሰፍሑ ክነፈሆሙ ወይብሉ ዝንቱ ውእቱ ንጉሠ ስብሐት መጽአ ይሥረይ ኃጢአተ ዓለም በዕበየ ሣህሉ፡፡ ሰአሊ ለነ ቅድስት፡፡\n\n

</string>

<string name="reader\_prayer\_wedensday\_header\_label">

ውዳሴሃ ለእግዝእትነ ማርያም ድንግል ወላዲተ አምላክ ዘይትነበብ በዕለተ ረቡዕ።

</string>

<string name="reader\_prayer\_wedensday\_label">

\t፩. ኩሉ ሠራዊተ ሰማያት ይብሉ ብፅዕት አንቲ ሰማይ ዳግሚት ዲበ ምድር ኆኅተ ምሥራቅ ማርያም ድንግል ከብካብ ንጹሕ ወመርዓ ቅዱስ ነፀረ አብ እምሰማይ ወኢረከበ ዘከማኪ ፈነወ ዋሕዶ ወተሰብአ እምኔኪ፡፡ ሰአሊ ለነ ቅድስት።\n\n

\t፪. ኩሉ ትውልድ ያስተበፅዑኪ ለኪ ለባሕቲትኪ ኦ እግዝእትነ ወላዲተ አምላክ።\n

\t ተነበዩ ላዕሌኪ ዐቢያተ ወመንክራተ ኦ ሀገረ እግዚአብሔር እስመ ኮንኪ አንቲ ማኅደረ ለፍሡሐን ኩሎሙ ነገስተ ምድር የሐውሩ በብርሃንኪ ወአሕዛብኒ በፀዳልኪ ኦ ማርያም ኩሉ ትውልድ ያስተበፅዑኪ ወይሰግዱ ለዘተወልደ እምኔኪ ወያዐብዩዎ፡፡ ሰአሊ ለነ ቅድስት።\n\n

\t፫. አንቲ ዘበአማን ደመና እንተ አስተርአይኪ ለነ ማየ ዝናም ትእምርተ ዋሕዱ ረሰየኪ አብ መንፈስ ቅዱስ ኃደረ ላዕለኪ ወኃይለ ልዑል ጸለለኪ ኦ ማርያም አማን ወልድኪ ቃለ ወልደ አብ ዘይነብር ለዓለም መጽአ ወአድኃነነ እምኃጢአትነ\n

\t ዓቢይ ውእቱ ክብር ዘተውህበ ለከ ኦ ገብርኤል መልአክ ዜናዊ ፍሡሐ ገጽ ሰበከ ለነ ልደተ እግዚእ ዘመጽአ ኀቤነ ወአብሠርካ ለማርያም ድንግል ዘእንበለ ርስሐት ወትቤላ ተፈሥሒ ኦ ምልእተ ጸጋ እግዚአብሔር ምስሌኪ፡፡ ሰአሊ ለነ ቅድስት።\n\n

\t፬. ረከብኪ ጸጋ መንፈስ ቅዱስ ኃደረ ላዕሌኪ ወኃይለ ልዑል ጸለለኪ ኦ ማርያም አማን ወለድኪ ቅዱሰ መድሓኑ ለኩሉ ዓለም፡ መጽአ ወአድኃነነ፡፡ ሰአሊ ለነ ቅድስት።\n\n

\t፭. ግብረ ድንግል ይሴብሕ ልሳንነ ዮም ንወድሳ ለማርያም ወላዲተ አምላክ በእንተ ዘተወልደ እምኔሃ በሀገረ ዳዊት እግዚእነ ወመድኃኒነ ኢየሱስ ክርስቶስ ንዑ ኩልክሙ አሕዛብ ናስተብፅዓ ለማርያም እስመ ኮነት እመ ድንግል ወፅሙረ\n

\t ተፈሥሒ ኦ ድንግል ንጽሕት እንተ አልባቲ ርኩስ ዘመጽአ ቃለ አብ ወተሰብአ እምኔሃ\n

\t ተፈሥሒ ኦ ሙዳይ እንተ አልቦቲ ነውር ፍጽምት ዘአልባ ርስሐት\n

\t ተፈሥሒ ኦ ገነት ነባቢት ማኅደሩ ለክርስቶስ ዘኮነ ዳግማይ አዳም በእንተ አዳም ቀዳሚ ብእሲ\n

\t ተፈሥሒ ኦ ፀዋሪቱ ለዋሕድ ለዘኢተፈልጠ እምኅፅነ አቡሁ\n

\t ተፈሥሒ ኦ ከብካብ ንጹሕ ሥርግው በኩሉ ስነ ስብሐት መጽአ ወተሰብአ እምኔኪ\n

\t ተፈሥሒ ኦ ዕፀ ጳጦስ እንተ ኢያውዓያ መለኮት\n

\t ተፈሥሒ ኦ አመት ወእም ድንግል ወሰማይ ሰማያዌ እንተ ፆረት በሥጋ ዘይፄዐን ዲበ ኪሩቤል ወበእንተዝ ንትፈሥሕ ወንዘምር ምስለ መላእክት ቅዱሳን በፍሥሓ ወበኅሤት ወንበል ስብሐት ለእግዚአብሔር በሰማያት ወሰላም በምድር ሥምረቱ ለሰብእ እስመ ኪያኪ ሠምረ ዘሎቱ ክብር ወስብሐት፡፡ ሰአሊ ለነ ቅድስት።\n\n

\t፮. የዐቢ ክብራ ለማርያም እምኩሎሙ ቅዱሳን እስመ ድልወ ኮነት ለተወክፎ ቃለ አብ ዘይፈርህዎ መላእክት ወየአኩትዎ ትጉሃን በሰማያት ፆረቶ ማርያም ድንግል በከርሣ ይእቲ ተዐቢ እምኪሩቤል ወትፈደፍድ እምሱራፌል እስመ ኮነት ታቦተ ለአሐዱ ዘእምቅድስት ሥላሴ ዛቲ ይእቲ ኢየሩሳሌም ሀገሮሙ ለነቢያት ወማኅደረ ፍሥሐሆሙ ለኩሎም ቅዱሳን ሕዝብ ዘይነብር ውስተ ጽልመት ወጽላሎተ ሞት ብርሃን ዐቢይ ሰረቀ ላዕሌ ሎሙ እግዚአብሔር ዘየዐርፍ በቅዱሳኒሁ ተሰብአ እምድንግል ለመድኃኒተ ዚአነ\n

\t ንዑ ርእዩ ዘንተ መንክር ወዘምሮ ዘምሩ በእንተ ምሥጢር ዘተከሥተ ለነ እስመ ዘኢይሰባእ ተሰብአ ቃል ተደመረ ወዘአልቦ ጥንት ኮነ ቅድመ ወለዘአልቦ መዋዕል ኮነ ሎቱ መዋዕል ዘኢይትዐወቅ ተከስተ ወኢይትረአይ ተርእየ ወልደ እግዚአብሔር ሕያው ጥዩቀ ኮነ ሰብአ ኢየሱስ ክርስቶስ ዘትማልም ወዮም ወክመ ውእቱ እስከ ለዓለም አሓዱ ህላዌ ሎቱ ንስግድ ወንሰብሕ፡፡ ሰአሊ ለነ ቅድስት።\n\n

\t፯. ሕዝቅኤል ነቢይ ኮነ ስምዐ በእንቲአሃ ወይቤ ርኢኩ ኆኅተ በምስራቅ ኅቱም በዐቢይ መንክር ማኅተም አልቦ ዘቦአ ዘእንበለ እግዚአ ኃያላን ቦአ ውስቴታ ወወዕአ ሰአሊ ለነ ቅድስት።\n\n

\t፰. ኆኅትሰ ድንግል ይእቲ እንተ ወለደት ለነ መድኃነ እምድኅረ ወለደት ኪያሁ ነበረት በድንግልና ከመ ትካት ቡሩክ ውእቱ ፍሬ ከርሥኪ ኦ ወላዲተ እግዚእ ዘመጽአ ወአድኃነነ እምእድ ጸላኢ ዘአልቦ ምሕረት አንቲ ፍጽምት ወቡርክት ረከብኪ ሞገሰ በኅበ ንጉሠ ስብሐት አምላክ ዘበአማን ለኪ ይደሉ ዕበይ ወክብር እምኩሎሙ እለ ይነብሩ ዲበ ምድር ቃለ አብ መጽአ ወተሰብአ እምኔኪ ወአንሶሰወ ምስለ ሰብእ፡ እስመ መሐሪ ውእቱ ወመፍቀሬ ሰብእ አድኃነ ነፍሳቲነ በምጽአቱ ቅዱስ ሰአሊ ለነ ቅድስት።\n\n

</string>

<string name="reader\_prayer\_thursday\_header\_label">

ውዳሴሃ ለእግዝእትነ ማርያም ድንግል ወላዲተ አምላክ ዘይትነበብ በዕለተ ሐሙስ።

</string>

<string name="reader\_prayer\_thursday\_label">

\t፩. ዕፀ እንተ ርእየ ሙሴ በነደ እሳት ውስተ ገዳም ወአዕፁቂሃ ኢትውዒ\n

\t ትመስል ማርያም ድንግል ዘእንበለ ርኩስ ተሰብአ እምኔሃ ቃለ አብ ወኢያውዐያ እሳት መለኮቱ ለድንግል እምድኅረ ውለደቶ ድንግልናሃ ተረክበ ወመለኮቱ ኢተወለጠ ኮነ ወልደ ዕጓለ እምሕያው አምላክ ዘበአማን መጽአ ወአድኃነነ፡፡ ሰአሊ ለነ ቅድስት።\n\n

\t፪. ናዐብየኪ ኩልነ ኦ እግዝእትነ ወላዲተ አምላክ እስመ ሣህልኪ ይኩን ላዕለ ኩልነ።\n

\t ትምክሕተ ኩልነ ድንግል ማርያም ወላዲተ አምላክ ዘበእንቲአሃ ተሥዕረ ዘቀዳሚ መርገም እንተ ኃደረት ዲበ ዘመድነ በዕልወት ዘገብረት ብእሲት በልዐት እምዕፅ ወበእንተ ሔዋን ተዐፅወ ኆኅተ ገነት ወበእንተ ማርያም ድንግል ተርኅወ ለነ ዳግመ ከፈለነ ንብላዕ እምዕፀ ሕይወት ዘውእቱ ሥጋሁ ለክርስቶስ ወደሙ ክቡር በእንተ ፍቅረ ዚአነ መጸአ ወአድኃነአነ \n

\t አይ ልቡና ወአይ ነቢብ ወአይ ሰሚዕ ዘይክል አእምሮ ዝንቱ ምሥጢር መንክራተ ዘይትነበብ ላዕሌሃ እግዚአብሔር መፍቀሬ ሰብእ ፩ዱ ውእቱ ባሕቲቱ ቃለ አብ ዘሀሎ እምቅድመ ዓለም በመለኮቱ እንበለ ሙስና እም፩ዱ አብ መጽአ ወተሰብአ ወልድ ዋሕድ እምቅድስት እሙ እምድኅረ ወለደቶ ኢማሰነ ድንግልናሃ ወበእንተዝ ግህደ ኮነት ከመ ወላዲተ አምላክ ይእቲ ኦ ዕሙቅ ብዕለ ጥበቡ ለእግዘአብሔር ከርሥ ዘፈትሐ ላዕሌሃ ትለድ በፃዕር ወሕማም ወኃዘነ ልብ ወኮነት ፈልፈለ ሕይወት ወወለደት ዘእንበለ ዘርአ ብእሲ ዘይስዕር መርገመ እምዘመድነ ወበእንተዝ ንስብሖ እንዘ ንብል ስብሕት ለከ ኦ መፍቀሬ ሰብእ ኄር ነፍሳቲነ። ሰአሊ ለነ ቅድስት።\n\n

\t፫. ኦ ዝ መንክር ወዕፁብ ኃይለ ከርሣ ለድንግል ወላዲተ አምላክ ዘእንበለ ዘርእ ስምዐ ኮነ መልአክ ዘአስተርአዮ ለዮሰፍ እንዘ ይብል ከመዝ እስመ ዘትወለድ እምኔሃ እመንፈስ ቅዱስ ቃለ እግዚአብሔር ውእቱ ተሰብአ ዘእንበለ ውላጤ ወለደቶ ማርያም ምክዕቢተ ዝንቱ ፍሥሓ ወይቤ ትወልዲ ወልደ ወይሰመይ አማኑኤል ዘበትርጓሜሁ እግዚአብሔር ምስሌነ ወዓዲ ይሰመይ ኢየሱስሃ ዘይድኅኖም ለሕዝቡ እምኃጢአቶም ያድኅነነ በኃይሉ ወይሥረይ ኃጢአተነ እስመ ጥዩቀ አእመርናሁ ከመ አምላክ ውእቱ ዘኮነ ሰብአ ሎቱ ስብሐት እስከ ለዓለም\n

\t ኦ ዝ መንክር ልደተ አምላክ እማርያም እምቅድስት ድንግል አግመረቶ ለቃል ኢቀደሞ ዘርእ ለልደቱ ወኢአማሰነ በልደቱ ድንግልናሃ እምኅበ አብ ወፅአ ቃል ዘእንበለ ድካም ወእምድንግል ተወልደ ዘእንበለ ሕማም ሎቱ ሰገዱ ሰብአ ሰገል አምጽኡ ዕጣነ ከመ አምላክ ውእቱ ወርቀ እስመ ንጉሥ ውእቱ ወከርቤ ዘይትወሀብ ለሞቱ ማሕየዊ በእንቲአነ ተወክፈ በፈቃዱ ፩ዱ ውእቱ ባሕቲቱ ኄር ወመፍቀሬ ሰብእ፡፡ ሰአሊ ለነ ቅድስት።\n\n

\t፬. ኦ ዝ መንክር ነሥአ ፩ደ ዐፅመ እምገቦሁ ለአዳም ወለሐኮ እምኔሁ ብእሲተ ወኩሎ ፍጥረተ እጓለ እመሕያው ተውህበ እግዚእ ቃለ አብ ተሰብአ እምቅድስት ድንግል ወተሰምየ አማኑኤል ወበእንተዝ ንስአል ኅቤሃ ኩሎ ጊዜ ከመ ታስተሥሪ በእንቲአነ ኀበ ፍቁር ወልዳ ኄርት ይእቲ በኅበ ኩሎሙ ቅዱሳን ወሊቃነ ጳጳሳት እስመ አምጽአት ሎሙ ዘኪያሁ ይጸንሑ ወለነቢያትኒ አምጽአት ሎሙ ለዘበእንቲአሁ ተነበዩ ወለሐዋርያትኒ ወለደት ሎሙ ዘሰበኩ በስሙ ውስተ ኩሉ አጽናፈ ዓለም ለሰማዕት ወለመሃይምናን ወጽአ እምኔሃ ዘተጋደሉ በእንቲአሁ ኢየሱስ ክርስቶስ ብዕለ ጸጋ ጥበቡ ዘኢይትዐወቅ ንኅሥሥ ዕበየ ሣህሉ እስመ መጽአ ወአድኃነነ። ሰአሊ ለነ ቅድስት።\n\n

\t፭. መሐለ እግዚአብሔር ለዳዊት በጽድቅ ወኢይኔስሕ እስመ እምፍሬ ከርሥከ አነብር ዲበ መንበርከ ወሶበ ተወክፎ ውእቱ ጽድቅ ከመ እምኔሁ ይትወለድ ክርስቶስ በሥጋ ፈቀደ ይኅስስ ወይርከብ ማኅደሮ ለእግዚአብሔር ቃል ወፈጸመ ዘንተ በዐቢይ ትጋህ ወእምዝ ጸርሐ በመንፈስ ወይቤ ናሁ ሰማዕናሁ በኤፍራታ ወማኅደሮ ለአምላከ ያዕቆብ እንተ ይእቲ ቤተልሔም ዘኅረያ አማኑኤል ይትወለድ ውስቴታ በሥጋ ለመድኃኒተ ዚአነ ካዕበ ይቤላ ካልእ እምነቢያት ወአንቲኒ ቤተልሔም ምድረ ኤፍራታ ኢትቴሐቲ እምነገሥተ ይሁዳ እስመ እምኔኪ ይወፅእ ንጉሥ ዘይርዕዮሙ ለሕዝብየ እስራኤል ኦ ዝ ነገር ለእሉ እለ ተነበዩ ዘበ፩ዱ መንፈስ በእንተ ክርስቶስ ሎቱ ስብሓት ምስለ ኄር አብሁ ወመንፈስ ቅዱስ እምይእዜ ወእስከ ለዓለም። ሰአሊ ለነ ቅድስት።\n\n

\t፮. ዳዊት ዘነግሠ ለእስራኤል አመ ይትነሥኡ ላዕሌሁ ዕልዋን ፈትወ ይስተይ ማየ እምዓዘቅተ ቤተልሔም ፍጡነ ተንሥኡ መላእክተ ሐራሁ ወተቃተሉ በውስተ ትዕይንተ ዕልዋን ወአምጽኡ ሎቱ ውእተ ማየ ዘፈተወ ይሰተይ ወሶበ ርእየ ውእቱ ጻድቅ ከመ አጥብዑ ወመጠው ነፍሶሙ ለቀትል በእንቲአሁ ከዐወ ውእተ ማየ ወኢሰትየ እምኔሁ ወእምዝ ተኈለቈ ሎቱ ጽድቅ እስከ ለዓለም አማን መነኑ ሰማዕት ጣዕማ ለዛ ዓለም ወከዓው ደሞሙ በእንተ እግዚአብሔር ወተዐገሡ ሞተ መሪረ በእንተ መንግሥተ ሰማያት ተሠሃለነ በከመ ዕበየ ሣህልከ። ሰአሊ ለነ ቅድስት።\n\n

\t፯. አሐዱ ዘእምቅድስት ሥላሴ ርእዮ ትሕትናነ አጽነነ ሰማየ ሰማያት መጽአ ወኅደረ ውስተ ከርሠ ድንግል ወኮነ ሰብአ ከማነ ዘእንበለ ኃጢአት ባህቲታ ወተወልደ በቤተልሔም በከመ ሰበኩ ነቢያት አድኃነነ ወቤዘወነ ወረስየነ ሕዝበ ዚአሁ። ሰአሊ ለነ ቅድስት።\n\n

</string>

<string name="reader\_prayer\_friday\_header\_label">

ውዳሴሃ ለእግዝእትነ ማርያም ድንግል ወላዲተ አምላክ ዘይትነብ በዕለተ ዓርብ።

</string>

<string name="reader\_prayer\_friday\_label">

\t፩. ቡርክት አንቲ እምአንስት ወቡሩክ ፍሬ ከርሥኪ ኦ ማርያም ድንግል ወላዲተ አምላክ ዘእንበለ ርኩስ ሠረቀ ለነ እምኔኪ ፀሐየ ጽድቅ ወአቅረበነ ታሕተ ክነፍሁ እስመ ውእቱ ፈጠረነ፡፡ ሰአሊ ለነ ቅድስት።\n\n

\t፪. ለኪ ለባሕቲትኪ ኦ እግዚእትነ ወላዲተ አምላክ እመብርሃን አንቲ ናዐብየኪ በስብሐት ወበውዳሴ።\n

\t ቡርክት አንቲ ተዐብዩ እምሰማይ ወትከብሪ እምድር ወላዕለ ኩሉ ሕሊናት መኑ ዘይክል ነቢበ ዕበየኪ ወአልቦ ዘይመስል ኪያኪ ኦ ማርያም መላእክት ያዐብዩኪ ወሱራፌል ይሴብሑኪ እስመ ዘይነብር ዲበ ኪሩቤል ወሱራፌል መጽአ ወኅደረ ውስተ ከርሥኪ መፍቀሬ ሰብእ አቅረበነ ኅቤሁ ዘዚአነ ሞተ ነሥአ ወእንቲአሁ ሕይወተ ወሀበነ ዘሎቱ ክብር ወስብሐት። ሰአሊ ለነ ቅድስት።\n\n

\t፫. ቡርክት አንቲ ማርያም ወቡሩክ ፍሬ ከርሥኪ ኦ ድንግል ወላዲተ አምላክ ምክሖን ለደናግል ዘእምቅድመ ዓለም ህልው ተሰብአ እምኔኪ ብሉየ መዋዕል ወፅአ እምከርስኪ ሥጋነ ነሥአ ወመንፈሶ ቅዱሰ ወሀበነ ወረሰየነ ዕሩያነ ምስሌሁ በብዝኅ ኂሩቱ\n

\t አንቲ ተዐብዩ እምብዙኃት አንስት እለ ነሥአ ጸጋ ወክብረ ኦ ማርያም ወላዲተ አምላክ ሀገር መንፈሳዊት ዘኅደረ ላዕሌሃ እግዚአብሔር ልዑል እስመ ዘይነብር ዲበ ኪሩቤል ወሱራፌል በእራኅኪ ሐቀፍኪዮ ወዘይሴሲ ለኩሉ ዘሥጋ በብዝኀ ኂሩቱ አኅዘ አጥባተኪ ወጠበወ ሀሊበ ዘውእቱ አምላክነ መድኃኔ ኩሉ ይርዕየነ እስከ ለዓለም ንስግድ ሎቱ ወንስብሖ እስመ ውእቱ ፈጠረነ። ሰአሊ ለነ ቅድስት።\n\n

\t፬. ማርያም ድንግል ሙዳየ ዕፍረት ነቅዐ ፈልፈለ ማየ ሕይወት ፍሬ ከርሣ አድኃነ ኩሎ ዓለመ ወሠዐረ እምኔነ መርገመ ወገበረ ሰላመ ማእከሌነ በመስቀሉ ወበትንሣኤሁ ቅድስት አግብኦ ለብእሲ ዳግመ ውስተ ገነት፡፡ ሰአሊ ለነ ቅድስት።\n\n

\t፭. ማርያም ንጽሕት ድንግል ወላዲተ አምላክ ማእምንት ሰአሊተ ምሕረት ለውሉደ ሰብእ ሰአሊ ለነ ኅበ ክርስቶስ ወልድኪ ይሥረይ ኃጢአተነ፡፡ ሰአሊ ለነ ቅድስት።\n\n

\t፮. ማርያም ድንግል ትጸርሕ በቤተ መቅደስ ወትብል የአምር እግዚአብሔር ከመ አልብየ ዘየአምር ባዕድ ወኢምንትኒ ዘእንበለ ድምፀ ቃሉ ለመልአክ ዘአብሠረኒ በክብር ወይቤለኒ ሰላም ለኪ ኦ ቅድስት ድንግል ፆርኪ ዘኢይፀወር አግመርኪ ዘይትገመር ወአልቦ ዘያገምሮ ምንትኒ ይበዝኅ ውዳሴኪ ኦ ምልእተ ጸጋ በኩሉ ክብር እስመ ኮንኪ አንቲ ማሕደረ ቃለ አብ\n

\t አንቲ ውእቱ መንጦላዕት ስፍህት አንተ ታስተጋብኦሙ ለመሃይምናን ሕዝበ ክርስቲያን ወትሜህሮሙ ሰጊደ ለሥሉስ ማሕየዊ አንቲ ውእቱ ዘፆርኪ ዓምደ እሳት ዘርእየ ሙሴ ዘውእቱ ወልደ እግዚአብሔር መጽአ ወኃደረ ውስተ ከርሥኪ ኮንኪ ታቦቶ ለፈጣሬ ሰማያት ወምድር ፆርኪዮ በከርሥኪ ፱ተ አውራኃ አንቲ ማእምንት ለዘኢያገምርዎ ሰማያት ወምድር ኮንኪ ተንከተመ ለዕርገተ ውስተ ሰማይ ብርሃንኪ የዐቢ እምብርሃነ ፀሐይ አንቲ ውእቱ ምስራቅ ዘወፅአ እምኔኪ ኮከብ ብሩህ ዘነፀርዎ ቅዱሳን በፍሥሓ ወበኃሤት ዘፈትሃ ላዕለ ሔዋን ትለድ በፃዕር ወሕማም አንቲሰ ማርያም ሰማዕኪ ዘይብል ተፈሥሒ ኦ ምልእተ ጸጋ ወለድኪ ለነ ንጉሠ እግዚአ ኩሉ ፍጥረት መጽአ ወአድኅነነ እስመ መሐሪ ውእቱ ወመፍቀሬ ሰብእ በእንተዝ ንዌድሰኪ በከመ ገብርኤል መልአክ እንዘ ንብል ቡርክት አንቲ ማርያም ወቡሩክ ፍሬ ከርሥኪ ተፈሥሒ ኦ ምልእተ ጸጋ እግዚአብሔር ምስሌኪ። ሰአሊ ለነ ቅድስት።\n\n

</string>

<string name="reader\_prayer\_saturday\_header\_label">

ውዳሴሃ ለእግዚእትነ ማርያም ድንግል ወላዲተ አምላክ ዘይትነበብ በዕለተ ቀዳሚት ሰንበት።

</string>

<string name="reader\_prayer\_saturday\_label">

\t፩. ንጽሕት ወብርክት ወቅድስት በኩሉ እንተ ሐቀፈቶ ለእግዚእ በእራኃ ወኩሉ ፍጥረት ይትፌሥሑ ምስሌሃ እንዘ ይጸርሑ ወይበሉ፡፡ ሰአሊ ለነ ቅድስት።\n\n

\t፪. ተፈስሒ ኦ ምልእተ ጸጋ\n

\t ተፈስሒ እስመ ረከብኪ ሞገሰ\n

\t ተፈስሒ እግዚአብሔር ምስሌኪ።\n\n

\t ናስተበፅዕ ዕበየኪ ኦ ግርምት ድንግል ወንፌኑ ለኪ ፍሥሐ ምስለ ገብርኤል መልአክ እስመ እምፍሬ ከርሥኪ ኮነ መድኃኒተ ዘመነ ወአቅረበነ ኅበ እግዚአብሔር አቡሁ፡፡ ሰአሊ ለነ ቅድስት።\n\n

\t፫. ከመ ከብካብ ዘአልቦ ጥልቀት መንፈስ ቅዱስ ኅደረ ላዕሌኪ ወኃይለ ልዑል ጸለለኪ ማርያም አማን ወለድኪ ቃለ ወልድ አብ ዘይነብር ለዓለም መጽአ ወአድኅነነ እምኃጢአት፡፡ ሰአሊ ለነ ቅድስት።\n\n

\t፬. አንቲ ውእቱ ዘመድ ዘእምሥርወ ዳዊት ወለድኪ ለነ በሥጋ መድኃኒነ ኢየሱስ ክርስቶስ ዋሕድ ቃል ዘእምአብ ዘእምቅድመ ዓለም ህልው ኅብአ ርእሶ ወነሥአ እምኔኪ አርአያ ገብር፡፡ ሰአሊ ለነ ቅድስት።\n\n

\t፭. ኮንኪ ዳግሚተ ሰማይ ዲበ ምድር ኦ ወላዲተ አምላክ ዘእንበለ ርኩስ ሠረቀ ለነ እምኔኪ ፀሐየ ጽድቅ ወወለድኪዮ በከመ ትንቢተ ነቢያት ዘእንበለ ዘርእ ወኢሙስና፡፡ ሰአሊ ለነ ቅድስት።\n\n

\t፮. አንቲ ውእቱ ደብተራ እንተ ተሰመይኪ ቅድስተ ቅዱሳን ወውስቴታ ታቦት ጽላተ ኪዳን መሶበ ወርቅ እንተ መና ኅቡእ ዘውእቱ ወደ እግዚአብሔር መጽአ ወኅደረ ኅበ ማርያም ድንግል ዘእንበለ ርኩስ ተሰብአ እምኔሃ ቃለ አብ ወወለደቶ ውስተ ዓለም ለንጉሠ ሰብሐት መጽአ ወአድኅነነ ትትፌሣሕ ገነት እመ በግዕ ነባቢ ወልደ አብ ዘይነብር ለዓለም መጽአ ወአድኅነነ እም ኃጢያት፡፡ ሰአሊ ለነ ቅድስት።\n\n

\t፯. ተሰመይኪ እመ ለክርስቶስ ንጉስ እምድኅረ ወለድኪ ኪያሁ ነበርኪ በድንግልና በመንክር ምሥጢር ወለድኪዮ ለአማኑኤል ወበእንተዝ ዐቀበኪ እንበለ ሙስና ሰአሊ ለነ ቅድስት።\n\n

\t፰. አንቲ ውእቱ ሰዋስው ዘርእየ ያዕቆብ እግዚአብሔር ላዕሌሁ እስመ ፆርኪ በከርሥኪ ኅቱም ዘኢይትዓወቅ እምኩለሄ ኮንኪ ለነ ሰአሊተ ኅበ እግዚእነ ኢየሱስ ክርስቶስ ዘተሰብአ እምኔኪ በእንተ መድኃኒትነ፡፡ ሰአሊ ለነ ቅድስት።\n\n

\t፱. ናሁ እግዚእ ወፅአ እምኔኪ ኦ ቡርክት ጽርሕ ንጽህት ያድኅን ኩሎ ዓለመ ዘፈጠረ በዕበየ ሣህሉ ንሰብሖ ወንወድሶ እስመ ውእቱ ኄር ወመፍቀሬ ሰብእ። ሰአሊ ለነ ቅድስት።\n\n

\t፲. ተፈሥሒ ኦ ምልእተ ጸጋ ድንግል ዘእንበለ ርኩስ ልሕኩት ንጽሕት ክብረ ኩሉ ዓለም ብርሃን ዘኢትጠፍእ መቅደስ ዘኢትትነሠት በትረ ሃይማኖት ዘኢትጸንን ምስማኮሙ ለቅዱሳን\n

\t ሰአሊ ለነ ኅበ ወለድኪ ኄር መድኃኒነ ይምሐረነ ወይሣሃለነ ይሥረይ ኃጢአተነ። ሰአሊ ለነ ቅድስት።\n\n

</string>

<string name="reader\_prayer\_sunday\_header\_label">

ውዳሴሃ ለእግዝእትነ ማርያም ድንግል ወላዲተ አምላክ ዘይትነበብ በዕለተ ሰንበት ክርስቲያን ቅድስት።

</string>

<string name="reader\_prayer\_sunday\_label">

\t፩. ተሰመይኪ ፍቅርተ ኦ ቡርክት እምእንስት አንቲ ውእቱ ዳግሚት ቀመር እንተ ትሰመይ ቅድስተ ቅዱሳን ወውስቴታ ጽላተ ኪዳን ፲ቱ ቃላት እለ ተጽሕፋ በአፃብዒሁ ለእግዚአብሔር ቀዲሙ ዜነወነ በየውጣ እንተ ይእቲ ቀዳሜ ስሙ ለመድኃኒነ ኢየሱስ ክርስቶስ ዘተሰብአ እምኔኪ ዘእንበለ ውላጤ ወኮነ ዓራቄ ለሐዲስ ኪዳን በውኂዘ ደሙ ቅዱስ አንጽሖሙ ለመሃይምናን ወለሕዝብ ንጹሐን፡፡ ሰአሊ ለነ ቅድስት።\n\n

\t፪. ወበእንተዝ ናዐብየኪ ኩልነ ኦ እግዝእትነ ወላዲተ አምላክ ንጽሕት ኩሎ ጊዜ ንስእል ወናንቀዐዱ ኅቤኪ ከመ ንርክብ ሣህለ በኅበ መፍቀሬ ሰብእ።\n\n

\t ታቦት በወርቅ ልቡጥ እምኩለሄ ዘግቡር እምዕፅ ዘኢይትቅዝ ይትሜሰል ለነ ዘእግዚአብሔር ቃለ ዘኮነ ሰብአ ዘእንበለ ፍልጠት ወኢውላጤ መለኮት ንጹሕ ዘአልቦ ሙስና ዘዕሩይ ምስለ አብ ወቦቱ አብሠራ ለንጽሕት ዘእንበለ ዘርእ ኮነ ከማነ በኪነ ጥበቡ ቅዱስ ዘተሰብአ እምኔኪ ዘእንበለ ርኩስ ደመረ መለኮቶ። ሰአሊ ለነ ቅድስት።\n\n

\t፫. መቅደስ ዘይኬልልዋ ኪሩቤል እለ ሥዑላን በሥዕለ እግዚአብሔር ቃል ዘተሰብአ እምኔኪ ዘእንበለ ውላጤ ኮነ ሠራየ ኃጢአትነ ወደምሳሴ አበሳነ። ሰአሊ ለነ ቅድስት።\n\n

\t፬. አንቲ ውእቱ መሶበ ወርቅ ንጹሕ እንተ ውስቴታ መና ኅቡእ ኅብስት ዘወረደ እምሰማያት ወሀቤ ሕይወት ለኩሉ ዓለም። ሰአሊ ለነ ቅድስት።\n\n

\t፭. እንቲ ውእቱ ተቅዋም ዘወርቅ እንተ ፆርኪ ማኅቶተ ፀዳል ኩሎ ጊዜ ዘውእቱ ብርሃኑ ለዓለም ብርሃን ዘእምብርሃን ዘአልቦ ጥንት አምላክ ዘእምአምላክ ዘበአማን ዘተሰብአ እምኔኪ ዘእንበለ ውላጤ ወበምጽአቱ አብርሃ ላዕሌነ ለእለ ንነብር ውስተ ጽልመት ወጽላሎቱ ሞት ወአርትዐ እገሪነ ውስተ ፍኖተ ሰላም በምሥጢረ ጥበቡ ቅዱስ። ሰአሊ ለነ ቅድስት።\n\n

\t፮. አንቲ ውእቱ ማዕጠንት ዘወርቅ እንተ ፆርኪ ፍሕመ እሳት ቡሩክ ዘነሥአ እመቅደስ ዘይሠሪ ኃጢአተ ወይደመሰስ ጌጋየ ዝ ውእቱ ዘእግዚአብሔር ቃል ዘተሰብአ እምኔኪ ዘአዕረገ ለአቡሁ ርእሶ ዕጣነ ወመሥዋዕተ ሥሙረ። ሰአሊ ለነ ቅድስት።\n\n

\t፯. ተፈሥሒ ኦ ማርያም ርግብ ሠናይት ዘወለድኪ ለነ ዘእግዚአብሔር ቃለ አንቲ ውእቱ ጽጌ መዓዛ ሠናይ እንተ ሠረፀት እምሥርወ ዕሤይ። ሰአሊ ለነ ቅድስት።\n\n

\t፰. በትረ አሮን እንተ ሠረፀት ዘኢንበለ ተክል ወኢሠቀይዋ ማየ ከማሃ አንቲኒ ኦ ወላዲተ ክርስቶስ አምላክነ ዘበአማን ዘእንበለ ዘርእ መጽአ ወአድኅነነ። ሰአሊ ለነ ቅድስት።\n\n

\t፱. ለኪ ይደሉ ዘእምኩሎሙ ቅዱሳን ትስአሊ ለነ ኦ ምልእተ ጸጋ አንቲ ተዐብዩ እምሊቃነ ጳጳሳት ወፈድፍደ ትከብሪ እምነቢያት ብኪ ግርማ ራእይ ዘየዐቢ እምግርማ ሱራፌል ወኪሩቤል አንቲ በአማን ምክሐ ዘመድነ ወሰአሊት ሕይወተ ለነፍሳቲነ ሰአሊ ለነ ኅበ እግዚእነ ወመድኃኒነ ኢየሱስ ክርስቶስ ያፅንዐነ በርትዕት ሃይማኖት ውስተ አሚነ ዚአሁ ይጽግወነ ሣህሎ ወምሕረቶ ይሥረይ ኃጢአተነ በብዝኅ ምሕረቱ። ሰአሊ ለነ ቅድስት።\n\n

</string>

<string name="reader\_prayer\_anqetse\_birhan\_header\_label">

አንቀጸ ብርሃን

</string>

<string name="reader\_prayer\_anqetse\_birhan\_label">

\t፩. **ውዳሴ፡ ወግናይ፡ ለእመ፡ አዶናይ፡ ቅድስት፡ ወብፅዕት፡** ስብሕት፡ወቡርክት፤ክብርት፡ወልዕልት፡አንቀጸ፡ብርሃን፡ መዐርገ፡ ሕይወት፡ ወማኅደረ፡ መለኮት፤ ቅድስተ፡ ቅዱሳን፡ አንቲ፡ ውእቱ፡ኦ፡ እግዝእትነ፡ **ወላዲተ፡ አምላክ፡ ማርያም፡ ድንግል፡** ተሰመይኪ፡ ሥምረተ፡ **አብ** ወማኅደረ፡ **ወልድ፡** ወምጽላለ፡ **ዘቅዱስ፡ መንፈስ**፡፡ኦ፡ ቡርክት፡ እምኵሉ፡ ፍጥረት አንቲ ውእቱ ህየንተ አርያም ዘበሰማይት ዘኮንኪ አርያመ በዲበ ምድር፡፡ ብኪ አስተማሰሉ ቅዱሳን ነቢያት ካህናት ወነገሥት ገብሩ ሎሙ ቅድስተ ቅዱሳን ወውስቴታ ጽላተ ኪዳን፡፡ ወልድኪ ሣህሎይክፈለነ ሰአሊ፡ለነ፡ቅድስት።\n\n

\t፪. **በእንተ ተሠግዎቱ ለወልደ አምላክ** እምኔኪ ወብኪ ቅሩባነ ኮነ እምድር ለማኅደር ውስተ አርያም ብኪ ወበስመ ወልድኪ ቅሩባነ፡ኮነ፡፡n\n

\t፫. **ቱ ቃላት** እለ ተጽሕፋ እፃብዒሁ ለእግዚኣ ኵሉ ፍጥረት ኀደረ ወልደ አምላክ ላዕሌኪ፡፡ **አብ** በየማኑ ከደነኪ ወቅዱስ መንፈስ ጸለለኪ፡፡ ወኃይለ ልዑል አጽንዐኪ **ወኢየሱስ፡** ለብሰ፡ሥጋ፡ዚኣኪ፡፡ ከልሐ፡ ወይቤ፡ ዘጸምዓ፡ ይምጻእ፡ ኅቤየ፡ወይስተይ፡፡ በከመ፡ይቤ፡መጽሐፍ፡ አፍላገ ፡መየ፡ ሕይወት፡ ዘይውሕዝ፡ እምከርሡ፡፡ ወልድኪ፡ ሣህሊ፡ ይክፍለነ፡ ሰአሊ፡ለነ፡ቅድስት፡፡\n\n

\t፬. **ቀዲሙ፡ ዜነወነ፡ አብ፡** በየውጣ፡ እንተ፡ ይእቲ፡ ዐሠርቱ፡ ቃላት፡ እለ፡ ተጽሕፋ፡ በአፃብዒሁ፡ለእግዚአብሔር፡ ወመሐረነ፡ ወልድከ፡ እግዚእነ፡ ወመድኃኒነ፡ ኢየሱስ፡ ክርስቶስ፡ከመ፡ አንተ፡ ባሕቲትከ፡ አቡሁ፡ ሎቱ፡ ወውእቱ፡ ባሕቲቱ፡ ወልድ፡ ለከ፡፡ ከመዝ፡ ነአምን፡ ዘአልቦቱ እም፡ በሰማያት፡ ወአብ፡ በዲበ፡ ምድር፡ ዘወረደ፡ እምሰማያት፡ እንዘ፡አልቦ፡ ዘየአምር፡ ምጽአቶ፡ ዘእንበለ፡ አቡሁ፡ ባሕቲቱ፡ ወጰራውሊጦስ፡ መንፈሰ፡ ጽድቅ፡ ኀደረ፡ ውስተ፡ ከርሥኪ፡ ወጾርክዮ፡ ተሰዐተ፡ አውረኃ፡፡ ተፈሥሑ ፡ሰማያት፡ ወተሐሥየት፡ ምድር፡፡ በልደቱ፡ ለወልድኪ፡ መልአክ፡ ዜነወ፡ ፍሥሓ፡ ወሐራ፡ ሰማይ፡ ሰብሑ፡ እንዘ፡ ይብሉ፡ ስብሐት፡ ለእግዚአብሔር፡ በሰማያት፡ ወሰላም፡ በምድር፡ ለጓለ፡ እመሕያው፡ ሥምረቱ፡፡ ወኖሎት፡ በቤተልሔም፡ አንከሩ፡ እምዘርእዩ፡፡ ወሰምዑ፡ ሰብአ፡ ሰገል፡ ርእዮሙ፡ ኮከበ፡ መጽኡ፡ እምርኁቅ፡ ብሔር፡ ከመ፡ ይስግዱ፡ ለወልድኪ ወይግነዩ፡ ለኪ፡ ውእቱ፡ ኮከበ፡ ዘመርሆሙ፡ እምሥራቅ፡ ወአብጽሐሙ፡ እስከ ቤተልሔም፡ ቆመ፡ መልዕልቴኪ፡ ኀበሀሎኪ፡ አንቲ፡ ምስለ፡ ሕፃንኪ፡፡ ወርእዮሙ፡ እልክቱ፡ መሰግላን፡ ተፈሥሑ፡ ዐቢየ፡ ፍሥሐ፡ ቦኡ፡ ኀበሁ፡ ወቆሙ፡ ቅድሜሁ፡ ወወደወቁ፡ ዲበ፡ ምድር፡ ወሰገዱ፡ ሎቱ፡ ወአርኀው ፡መዛግብቲሆሙ፡ ወአብኡ፡ ሎቱ፡ አምኃ፡ ወርቀ፡ ከርቤ፡ ወሰኂነ፡ ወይቤሉ፡ አምኃ፡ አባእነ ፡ለከ፡ ዕጣነ፡ አቅረብነ፡ ለከ፡ እምዚአከ፡ ለክቡር፡ስምከ፡ ኦ፡ አምላክ፡ በእንተ፡ ኃጢአተ፡ ሕዝብከ፡ ከመ፡ ትትወከፍ፡ ስእለቶሙ፡ ወመሥዋቶሙ፡ ዘመጻእከ፡ ከመ ትስረይ፡ ሎሙ፡ ኃጢአቶሙ፡፡ ወልድኪ፡ ሣህሎ፡ ይክፍለነ፡ ሰአሊ፡ ለነ፡ ቅድስት፡፡\n\n

\t፮. **አንቲ፡ ውእቱ፡ ንጽሕት፡ እምንጹሐን፡** **ድንግል፡** ኅሪት፡ ዘነበርኪ፡ ውስተ፡ ቤተ፡ መቅደስ፡ ከመ፡ ታቦት፡ ዘግቡር፡እምዕፅ፡ ዘኢይነቀዝ፡ ስርግው፡ በወርቅ፡ ንጡፍ፡ ወልቡጥ፡ በዕንቄ፡ ባሕርይ፡ ዘየኀቱ፡ ዘብዙኅ፡ ሤጡ፡ ከመዝ፡ ነበርኪ፡ ውስተ፡ ቤተ፡ መቅደስ፡ ወመላእክት፡ ያመጽኡ፡ ወትረ፡ ሲሳየኪ፡ ከመዝ፡ ነበርኪ፡ዐሠርቱ፡ ወክልኤተ፡ ዓመተ፡ እንዘ ፡ትትናዘዚ፡ እምኀበ፡ መላእክት፡ ስቴኪኒ፡ ስቴ፡ ሕይወት፡ ውእቱ፡ ወመብልዕኪኒ፡ ኅብስተ፡ ሰማዊ፡ **ዳዊት፡ አቡኪ፡** ዘመረ፡በመሰንቆ፡ ወሐለየ፡ በመዝሙር፡ እንዘ፡ ይብል፡ በመንፈሰ፡ ትንቢት፡ ስምዒ፡ ወለትየ፡ ወርእ‡፡ ወአጽምዒ፡ እዝነኪ፡፡ ርስኪ፡ ሕዝበኪ፡ ወቤተ፡ አቡኪ፡ እስመ፡ ፈተወ፡ ንጉሥ፡ ሥነኪ፡ እስመ፡ ውእቱ፡ እግዚእኪ፡ ወሎቱ፡ ትሰግዲ፡፡ ወልድኪ፡ ሣህሎ፡ይክፍለነ፡ሰአሊ፡ለነ፡ቅድስት፡፡\n\n

\t፯. **ገብርኤል፡ መልአክ፡** እመላእክት፡ ንጹሐን፡ ዘአልቦ፡ ሙስና፡ እመላእክት፡ ቀደምት፡ ዘይቀውም፡ ቅድመ፡ እገዚአ፡ ኵሉ፡ አብሰረኪ፡ ወይቤለኪ፡ ተፈሥሒ፡ ፍሥሕት፡ **እግዚአብሔር፡** ምስሌኪ፡ ቡርክት፡ አንቲ፡ እምአንስት፡፡ ረከብኪ፡ ሞገሰ፡በኀበ፡ እግዚአ፡ ኵሉ፡ ወናሁ፡ ትፀንሲ፡ ወትወልዲ፡ ወልደ፡ ወትሰም‡ዮ፡ ስሞ፡ **ኢየሱስ፡** ውእቱ፡ ዐቢይ፡ ወይሰመይ፡ ወልደ ልዑል፡ ወይሁቦ፡ **እግዚአብሔር፡ አምላክ፡** መንበረ፡ ዳዊት፡ አቡሁ፡፡ ወይነግሥ፡ ለቤተ፡ ያዕቆብ፡ ለዓለም፡ ወአልቦ፡ ማኅለቅት፡ ለመንግሥቱ፡፡ **መንፈስ ፡ቅዱስ**፡ ይመጽእ፡ ላዕሌኪ፤ ወኃይለ፡ ልዑል፡ ይጼልለኪ፡፡ ዘኒ፡ ይትወለድ፡ እምኔኪ፡ቅዱስ፡ ውእቱ፡ ወይሰመይ፡ ወልደ፡ እግዚአ፡ ኵሉ፡ ዘተወልደ፡ እምኔኪ፡፡ ወልድኪ፡ሣህሎ፡ ይክፍለነ፡ ሰአሊ፡ ለነ፡ ቅድስት፡ ።\n\n

\t፰. **አንቲ፡ ውእቱ፡** ዘኮንኪ፡ ጽርሐ፡ ቅድሳት፡ ወመቅደሰ፡ ቅድስተ፡ ቅዱሳን፡ ወመንጦላዕተ፡ ብርሃን፡ ወምበረ፡ ስብሐት፡ ዘይተረጎም፡፡ አስተማሰልናኪ፡ ኦ፡ **ቅድስት፡ ማርያም፡** በመቅደስ፡ ቅድስተ፡ ቅዱሳን፡ በእንተ፡ ቅዱስ፡ መንፈስ፡ ዘመጽአ፡ ላዕሌኪ፡ ወኃይለ፡ ልዑል፡ ጸለለኪ፡ ወመንጦላዕተ፡ ብርሃንሰ፡ በእንተ፡ ዘተሰወረ፡ **ቃለ፡ አብ፡ ኢየሱስ፡ ክርስቶስ፡** መድኃኒነ፡ውስተ፡ ከርሥኪ፡ እግዚአ፡፡ ኵሉ፡ ዘመልዕልት፡ ዘይሴብሕዎ፡ መላእክት፡ መናብርት፡ ወሥልጣናት፡ አጋዕዝት፡ ወኃይላት፡ ሊቃናት፡ ወመኳንንት፡፡ ወሶበ፡ ወለድኪ፡ ወልደኪ፡ በዲበ፡ ምድር፡ በውስተ፡ ጎል፡ ከለሉኪ፡ ሊሩቤል፡ እለ፡ ብዙኃት፡ አዕይንቲሆሙ፡ ወሱራፌል፡ እለ፡ ስድስቱ፡ ክነፊሆሙ፡፡ ወደመናተ፡ ብርሃን፡ዖዱኪ፡፡ ሊቃነ፡መላእክት፡ ወሠራዊተ፡ መላእክት፡ ወሐራ፡ ሰማይ፡ ቆሙ፡ ቅድሜኪ፡ በፍርሃት፡ ወበረዓድ፡፡ ወበህየ፡ በካልእ፡ ስብሐት፡ ወደሱኪ፡ ኪሩቤል፡ ወሱራፌል፡ ዘኢኮነ፡ እምስብሐቲሆሙ፡ ዘትካት፡፡ ወሶበ፡ ርእዩ፡ እግዚኦሙ፡ ዘአስተጋብአ፡ ኵሎ፡ ፍጥረታተ፡ እንዘ፡ ይነብር፡ ውስተ፡ ሕፅንኪ፡ ወዘይሴሲ፡ ለኵሉ፡ ፍጥረት፡ ይጠቡ፡ ሐሊበኪ፡ ከመ፡ሕፃን፡ ኅሠሥዎ፡ ውስተ፡ አርያም፡ ወበህየ፡ ረከብዎ፡ ምስለ፡ **አቡሁ፡ ወመንፈስ፡ ቅዱስ፡** ከመ፡ ትካት፡፡ ወሶበ፡ ርእዩ፡ ትሕትናሁ፡ ለእግዚእነ፡ አርያም፡፡ ሰፍሑ ክነፊሆሙ፡ ወሰብሑ፡ ለእግዚኦሙ፡ እንዘ፡ ይብሉ፡ ስብሐት፡ ለከ፡ እግዚአ፡ ኵሉ በሰማያት፡፡ ወዓዲ፡ ርእዩኪ፡ በውስተ፡በአት፡ ለኪ ለባሕቲትኪ፡ ምስለ፡ሕፃንኪ፡፡ ወይቤሉ፡ ሰላም፡ በዲበ፡ ምድር፡ ወሶበ፡ ርእዩ፡ እንዘ፡ ይለብሰ፡ ሥጋ፡ ዚኣነ፡ ዘነሥአ፡ እምኔኪ፡ ሰገዱ፡ እንዘ፡ ይብሉ፡ ለዕጓለ፡ እመሕያው፡ ሠምሮ፡ ዳዊት፡ ነቢይ፡ ተነበየ፡ በመዝሙር፡ እንዘ፡ ይብል፡እምሰማይ፡ ሐወጸ፡ እግዚአ፡ ኵሉ፡ እምድልው፡ ጽርሐ፡ መቅደሱ፡ ወርእየ ፡ኵሎ፡ ደቂቀለ፡ ዕጓለ፡ እመሕያው፡፡ ፈተወ፡ንጉሥ፡ ሥነኪ ፡ወይቤ፡ ዛቲ፡ ይእቲ፡ ንዕራፍየ፡ ለዓለም፡ ዝየ፡አኅድር ፡እስመ፡ኀረይክዋ፡፡ ወልድኪ፡ ሣህሎ፡ ይክፍለነ፡ ሰአሊ፡ ለነ፡ ቅድስት፡፡\n\n

\t፲. **አስተማሰልናኪ፡** ቅድስት ወብፅዕት፡ ስብሐት፡ ወቡርክት፡ ክብርት፡፡ ወልዕልት፡ በመሶብ፡ ዘወርቅ፡ ዘውስቴታ፡ ኅብስተ፡ ሕይወት፡ ዘወረደ፡ እምሰማያት፡ ወሃቤ፡ ሕይወት፡ ለኵሉ፡ ዘየአምን፡ ኪያሁ፡ ወይበልዕ፡ እምኔሁ፡ በአሚነ፡ ወልድኪ፡፡ ሣህሎ፡ ይክፍለነ፡፡ ሰአሊ፡ለነ፡ቅድስት።\n\n

\t፲፩. **አንቲ፡ ውእቱ፡** ተቋም፡ ዘወርቅ፡ ዘኢገብራ፡ እደ፡ ኬንያ፡ ዘሰብእ፡ ወኢያኅትው፡ ውስቴታ፡ ማኅቶተ፡፡ አላ፡ ለሊሁ፡ብርሃን ብርሃነ፡ አብ፡፡ ብርሃን፡ ዘእምብርሃን፡ መጽአ፡ ኀቤኪ፡ ወነበረ፡ መልዕልቴኪ፡ ወአብርሃ፡ በመለኮቱ፡ ውስተ፡ ኵሉ፡ አጽናፈዓለም**፡** ሰደደ፡ ጽልመተ፡ እምላዕለ፡ ሰብእ፡፡ ወአድኀነነ፡ በቃሉ፡ ማኅየዊ፡፡ እንዘ፡ ይብል፡ አነ፡ ውእቱ፡ ብርሃኑ፡ ለዓለም፡፡እመኑ፡ በብርሃኑ፡ ወአንሶስዉ፡ እንዘ፡ ብክሙ፡ ብርሃን፡፡ ወልድኪ፡ሣህሎ፡ይክፍለነ፡ሰአሊ፡ለነ፡ቅድስት።\n\n

\t፲፪. **እግዚአ፡ ኵሉ፡** ዘእምእግዚአ፡ ኵሉ፡ ብርሃን፡ ዘእምብርሃን፡ እግዚአ፡ ዘበአማን፡ ዘተወልደ፡ ወአኮ፡ ዘተገብረ፡ ኅቡር፡ ህላዌሁ፡ ምስለ፡ አቡሁ፡ ዘቦቱ፡ ኵሉ፡ ኮነ፡ ዘበሰማይኒ፡፡ ወዘበምድርኒ፡ ዘበእንቲአነ፡ ለሰብ፡ ወበእንተ፡ መድኃኒትነ፡ ወረደ፡ ወተሰብአ፡ ወተሠገወ፡ **እማርያም፡ እምቅድስት፡ ድንግል፡** ወበምጽአቱ፡ አብርሃ፡ ላዕሌነ፤ ወዜነወነ፡ ትፍሥሕተ፡፡ ወአቅረበነ፡ ኀበ፡ አቡሁ፡ ወመረሐነ፡ ፍኖተ፡ ሕይወተ፡ ዘለዓለም፡፡ በአሚነ፡ ዚአሁ፡ ኢሳይያስ፡ ነቢይ፡እምትዕዛዙ፡ **ለኢየሱስ፡** አንከረ፡ በትንቢት፡ ወይቤ፡ ብርሃን፡ ትእዛዝከ፡ በዲበ፡ ምድር፡ ዘካርያስ፡ ካህን፡ አረጋዊ፡ ጻድቅ፡ ወንጹሕ፡ ዘይገብር፡ ትእዛዞ፡ ለእግዚአ፡ ኵሉ፡ አንከረ፡ ወተደመ፡ ወከሠተ፡ አፋሁ፡ ወይቤ፡ በሣህሉ፡ ወበምሕረቱ፡ **ለአምላክነ፡** ለዘሐወጸነ፡ እምአርያም፡ ወሠረቀ፡ ከመ፡ ያርእዩሙ፡ ብርሃኖ፡ ለእለ፡ ይነብሩ፡ ውስተ፡ ጽልመት፡ ወጽላሎተ፡ ሞት፡፡ ወአርትዐ፡ እገረነ፡ ውስተ፡ ፍኖተ ፡ሰላም፡ ከመ፡ ይምሐረነ፡፡ ወልድኪ፡ ሣህሎ፡ ይክፍለነ፡ ሰአሊ፡ ለነ፡ ቅድስት፡፡\n\n

\t፲፫. **ናስተማስለኪ፡ ኦ፡ እግዝእትነ፡** በማዕጠንት፡ ዘወርቅ፡ ዘውስተ፡ እደዊሆሙ፡ ለሊቃነ፡ ካህናት፡ ሰማያውያን፡ እለ፡ ይከውኑ ጽሎተ፡ ኵሎሙ፡ ቅድሳን፡ ወመሃይናን፡ እምዲበ፡ ምድር፡ በውስተ፡ ማዕጠንቶሙ፡፡ ከማሁ፡ በስእለተ፡ ስምኪ፡ ያዐርጉ፡ ስእለቶሙ፡ ለደቂቀ፡ ዕጓለ፡ እመሕያው፡ ውስተ፡ ማኅደረ፡ **ሥሉስ፡ ቅዱስ፡ አብ፡ ወወልድ፡ ወመንፈስ፡ ቅዱስ፡** ወታስተስርዪ**፡** ኃጢአተ፡ ሕዝብኪ፡ ተበውሐ፡ ለኪ**፡** እም፡ **አብ፡ ወወልድ፡ ወመንፈስ፡ ቅዱስ፡** ከመትኩኒ**፡** ተንከተመ፡፡ ለውሉደ፡ ሰበእ፡ ለሕይወት፡ ለዓለም፡፡ ለኪ፡ ይደሉ፡ ከመ፡ትኩኒ፡ መድኃኒቶሙ፡ ለመሃይመረናን፡ ሕዝብኪ፡ ኦ፡ መድኃኒተ፡ ኵሉ፡ ዓለም፡፡ ወልድኪ፡ ሣህሎ፡ ይክፍለነ፡ ሰአሊ፡ ለነ፡ ቅድስት፡፡\n\n

\t፲፬. አንቲ፡ ውእቱ፡ **ዕፅ፡ ቡሩክ፡** ዕፀ፡ ሕይወት፡ ወዕፀ፡ መድኃኒት፡፡ ህየንተ፡ ዕፀ፡ ሕይወት፡ ዘውስተ፡ ገነት፡ ዘኮንኪ፡ ዘኮንኪ፡ ዕፀ፡ ሕይወት፡ በዲበ፡ ምድር፡ ፍሬኪኒ፡ ፍሬ፡ ሕይወት፡ ውእቱ፡ ወዘበልዐ፡ እምኔሁ፡ ሕይወተ፡ ዘለዓለም፡ የሐዩ፡፡ ጽጌ፡ አስተራየ፡ እምኔኪ፡ ዘሠናየ፡ መዓዛ፡ ይምዕዝ፡ በኀበ፡ እለ፡ የአምርዎ፡ ውስተ፡ ኵሉ፡ አጽናፈ፡ ዓለም፡ ዘበእንቲአሁ፡ ተነበየ፡ ዳዊት፡ በመዝሙር፡ እንዘ፡ ይብል፡ ከርቤ፡ ወሚዓ፡ ወሰሊክ፡ እምነ፡ አልባስኪ፡ ሰሎሞን፡ አቡኪ፡ ተነበየ፡ ወይቤ፡ ጼና፡ አንፍኪ፡ ከመ፡ ጼና፡ ስኂን፡፡ ገነት፡ ዕጹት፡ እኅትየ፡ መርዓት፡፡ ገነት፡ ዕጹት፡ ዐዘቅተ፡ ኅትምት፡ ፍናወ፡ ዚአኪ፡ ገነት፡ ምስለ፡ ፍሬ፡ አቅማሕ፡ ቆዕ፡ ምስለ፡ ናርዶስ፡፡ ናርዶስ፡ ዘምስለ፡ ኵሉ፡ ዕፀወ ሊባኖስ፡፡ ከርቤ፡ ወዐልው፡ ምስለ፡ ኵሉ፡ መቅደስ፡ ዕፍረታት፡፡ ነቅዐ፡ ገነት፡ ዐዘቅተ፡ ማየ፡ ሕይወት፡ ዘይውሕዝ፡ እምሊባኖስ፡፡ ወልድኪ፡ ሣህሎ፡ ይክፍለነ፡ ሰአሊ ፡ለነ፡ ቅድስት፡፡\n\n

\t፲፭. **በትረ፡ አሮን፡** እንተ፡ ሠረፀት፡ ዘእንበለ፡ ተክል፡ ወኢሰቀይዋ፡ ማየ፡ በቤተ፡ መቅደስ፡ ወረያ፡ ድሉተ፡ ለካህናት፡፡ ከማሃ፡ አንቲኒ፡ ነበርኪ፡ ውስተ፡ ቤተመቅደስ፡ በቅድስና፡ ወበንጽሕ፡፡ ወወፃይኪ፡ እምቤተ፡ መቅደስ፡ በክብር፡ ወበዐቢይ፡ ፍሥሐወሠረጸ፡ እምኔኪ፡ ፍሬ፡ ሕይወት፡ ዘበአማን፡ እግዚእነ፡ ወመድኃኒነ፡ **ኢየሱስ፡ ክርስቶስ፡** ኦ፡ ቅድስት፡ ዘእንበለ፡ ሩካቤ፡ ረከብኪ፡ ወልደ፡ በከመ፡ ተጠየቂዮ፡ ለመልእክ፡ ወይቤለኪ፡ **መንፈስ፡ ቅዱስ፡** ይመጽእ፡ ወኃይለ፡ ልዑል፡ ይጼልለኪ፡ ላዕሌኪ፡፡ ወልድኪ፡ ሣህሎ፡ ይክፍለነ፡ ሰአሊ፡ ለነ፡ ቅድስት፡፡\n\n

\t፲፮. **ለኪ፡ ይደሉ**፡ አግብርትኪ፡ ወለአዕማትኪ፡ ትሰእሊ፡ ለነ፡ ኀበ፡ ወልድኪ፡ ለእለ፡ አመነ፡ በስመ፡ ወልድኪ፡ ኦምልእተ፡ ጸጋ፡ ኦ፡ ሙሓዘ፡ ፍሥሐ፡ ፈድፋደ፡ ብኪ፡ ግርማ፡ ራእይ፡ ዘየዐቢ፡ እምኪሩቤል፡ እለ፡ ብዙኃት፡ አዕይንቲሆሙ፡ ወሱራፌል፡ እለ ስድስቱ፡ ክነፊሆሙ፡፡ እልክቱ፡ ይከድኑ፡ ገጾሙ፡ ወእገሪሆሙ፡ በአርአያ፡ ትምእርተ፡ **መስቀል፡** ከመ፡ ይድኅኑ፡ እምእሳት፡ ዘይወፅእ፡ እመለኮተ ፡ወልድኪ፡፡ አንቲሰ፡ ኮንኪ፡ ማኅደረ፡ ለመለኮት፡ ወኢያውየኪ፡ እሳተ፡ መለኮት፡ ጾርኪ፡ ነበልባለ፡ መለኮት፡፡ ተመሰልኪ፡ ዕፀ፡ ጳጦስ፡ ዘርእየ፡ ሙሴ፡ በነደ፡ እሳት፡ ወዕፀታ፡ ኢውዕየ፡ ከማሁ፡ ኢያውየኪ፡ እግዚአ፡ ኃይላት፡ ዘኵለንታሁ፡ እሳት፡ፍጹም፡፡ አንቲ፡ በአማን፡ ዘኮንኪ፡ ምክሐ፡ ለዘመደ፡ ክርስቲያን፡ ወብኪ፡ ቅሩባነ፡ ኮነ፡ እምድር፡ ለማኅደር፡ ውስተ፡ አርያም፡ በእንተ፡ ተሠግዎቱ፡ **ለወልደ፡ አምላክ፡** እምኔኪ፡፡ ወሰአሊት፡ ለነፍሳቲነ፡ ሕይወተ ኦ፡ጸጋዊተ፡ ምሕረት፡ ለእለ፡ የአምኑ፡ በጸሎታ፡፡ ሰአሊ፡ ለነ፡ ኀበ፡ እግዚእነ፡ ወመድኃኒነ፡ **ኢየሱስ፡ ክርስቶስ፡** ያጽንዐነ፡ በርትዕት፡ ሃይማኖት፡ ውስተ፡ አሚነ፡ ዚአሁ፡ **ወዘአቡሁ፡ ወአቅዱስ፡ መንፈሱ፡** ይጸግወነ፡ ሣህሎ፡ ወምሕረቶ፡ ይስረይ፡ ኃጢአተነ፡ በብዝኀ፡ ምሕረቱ፡፡ ስብሐት፡ ለኪ፡ ኦ፡ ወላዲተ፡ እግዚአ፡ ኵሉ፡ አኮቴት፡ ወክብር፡ **ለአብ፡ ወወልድ፡ ወመንፈስ**፡ **ቅዱስ**፡ ይእዜኒ፡ ወዘልፈኒ፡ ወለዓለመ፡ ዓለም፡ አሜን፡፡ ወልድኪ፡ ሣህሎ፡ ይክፍለነ፡ ሰአሊ፡ ለነ፡ ቅድስት፡፡\n\n

\t፲፰. በእንተ ተሠግዋቱ ለወልደ አምላክ እምኔኪ፡ ወብኪ ቅሩባነ ኮነ እምድር ለማኅደር ውስተ አርያም፡ብኪ ወበስመ ወልድኪ ቅሩባነ ኮነ። ጸሎታ ለማርያም ወስእለታ።\n\n

</string>

<string name="reader\_prayer\_yiwedswea\_melaekt\_header\_label">

ይዌድስዋ መላእክት

</string>

<string name="reader\_prayer\_yiwedswea\_melaekt\_label">

\t፩. **ይዌድስዋ፡ መላእክት፡ ለማርያም፡** በውስተ፡ ውሳጤ፡ መንጦላዕት፡ ወይብልዋ፡ በሐኪ፡ **ማርያም**፡ ሐዳስዩ፡ ጣዕዋ፡፡\n\n

\t፪. **ይቤላ፡ መልአክ፡ ለማርያም፡** ተወከፊዮ፡ **ለቃል**፡ ኀቤኪ፡ ይመጽእ፡ ወበማሕፀነ፡ ዚአኪ፡ የኀድር፡ እፎ፡ ቤተ፡ ነዳይ፡ ኀደር፡ ከመ፡ ምስኪን፡ እምሰማያት፡ ወረደ፡ ላዕሌሃ፡ ፈተዎ፡ ሥነ፡ ዚአሃ፡ ወተወልደ፡ እምኔሃ፡፡ \n\n

\t፫. **ወበሳድስ፡** ወርኅ፡ ተፈነወ፡ **ገብርኤል፡** መልአክ፡ እምኀበ፡ **እግዚአብሔር**፡ ኀበ፡ አሐቲ፡ ሀገር፡ ዘገሊላ፡ እንተ፡ ስማ፡ ናዝሬት ኀበ፡ **ድንግል**፡ እንተ፡ ተፍኀረት፡ ለብእሲ፡ ዘስሙ፡ ዮሴፍ፡ ዘእምቤተ፡ ዳዊት፡፡ ወስማ፡ ለይእቲ፡ **ድንግል፡ ማርያም**፡ \n

\t ቦአ፡ መልአክ፡ ኀቤሃ፡ ወይቤላ፡ ተፈሥሒ፡ ፍሥሕት፡ ኦ፡ ምልእተ፡ ጸጋ፡ **እግዚአብሔር፡** ምስሌኪ፡፡ ቡርክት፡ እንቲ፡ እምአንስት ወርእያ፡ ደንገፀት፡ እምቃሉ፡ ወኀለየት፡ ወትቤ፡ እፎኑ፡ ከመ፡ ዝኑ፡ እንጋ፡ አምኃ፡ ይትአምኁ፡ ወይቤላ፡ መልአክ፡ኢትፍርሂ፡ **ማርያም**፡ እስመ፡ ረከብኪ፡ ሞገሰ፡ በኀበ፡ **እግዚአብሔር** \n

\t ወናሁ፡ ትፀንሲ፡ ወትወልዲ፡ ወልደ፡ ወትሰምይዮ፡ ስሞ፡ **ኢየሱስ፡** ውእቱ፡ ዐቢይ፡ ወይሰመይ**፡ ወልደ፡ እግኢአብሔር፡** ልዑል፡ ወይሁቦ፡ **እግዚአብሔር፡** አምላክ፡ መንበረ፡ ዳዊት፡ **አቡሁ፡** ወይነግሥ፡ ለቤተ፡ ያዕቆብ፡ ለዓለም፡ ወአልቦ፡ ማኅለቅት፡ ለመንግሥቱ፡፡\n

\t ትቤሎ፡**ማርያም**፡ ለመልአክ፡ እፎኑ፡ ይኩውነኒ፡ ዝንቱ፡ እንዘ፡ ኢየአምር፡ ብእሴ፤ እፎኑ፡ ይከውነኒ፡ \n

\t አውሥአ፡ መልአክ፡ ወይቤላ፡ መንፈሰ፡ **እግዚአብሔር፡ ቅዱስ፡** ይመጽእ፡ ላዕሌኪ፡ ወኃይለ፡ ልዑል፡ ይጼልለኪ፡ ዘኒ፡ ይትወለድ፡ እምኔኪ፡ **ቅዱስ**፡ ውእቱ፡ ወይሰመይ፡ **ወልደ፡ እግዚአብሔር፡** ልዑል፡ \n

\t ወናሁ፡ ኤልሳቤጥኒ፡ እንተ፡ እምአዝማድኪ፡ ይእቲኒ፡ ፀንሰት፡ ወረከበት፡ ወልደ፡ በልህቃቲሃ፡ ወበርሥአቲሃ፡ ወናሁ፡ ሳድስ፡ ዝንቱ፡ ወርኅ፡ ለእንተ፡ ይብልዋ፡ መካን፡ እስመ፡ አልቦ፡ ነገር፡ ዘይሰአኖ**፡ ለእግኢአብሔር፡** \n

\t ትቤሎ፡ ማርያም፡ ለመልአክ፡ ነየ፡ አመቱ፡ ለእግዚኣ፡ ኵሉ፡ ነየ፡፡ አመቱ፡፡ይኩነኒ፡ በከመ፡ ትቤለኒ፡፡ \n\n

\t፬. **ይቤላ፡ መልአክ፡** ሰላም፡ ለኪ፡ \n

\t ይቤላ፡ **ገብርኤል፡** ሰላም፡ ለኪ\n

\t **ምርያም፡ ድንግል፡** ሰላም፡ ለኪ፡ \n

\t ወላዲተ፡ **አምላክ፡** ሰላም፡ ሰላም፡ ለኪ\n\n

\t **ማርያም**፡ ቅድስት ሰላም ለኪ \n

\t ማርያም ውድስት ሰላም ለኪ \n

\t ማርያም ንጽሕት፡ ሰላም፡ ለኪ፡ \n

\t ማርያም ፍሥሕት ሰላም ለኪ \n

\t **ማርያም**፡ ብፅዕት ሰላም ለኪ \n

\t **ማርያም**፡ ቡርክት ሰላም ለኪ \n

\t ማኅደረ፡ መለኮት፡ ሰላም፡ ለኪ፡ \n

\t ደብተራ፡ ፍጽምት፡ ሰላም፡ ለኪ፡ \n

\t እኅተ፡ መላእክት፡ ሰላም ለኪ\n

\t ወእመ፡ ኵሉ፡ ሕዝብ፡ ሰላም፡ ለኪ፡ \n

\t **እግዝትነ፡ ማርያም፡** ሰላም፡ ለኪ፡\n

\t ሰላማዊት፡ ሰላም፡ ለኪ\n

\t ፡ቀደሰኪ፡ ለማኅደሩ፡ ልዑል፡ ሰላም፡ ለኪ\n

\t አብደረኪ፡ ወኀረየኪ፡ ከመ፡ ትኩኒዮ፡ ማኅደሮ፡ ሰላም፡ለኪ፡፡\n

\t በአልባሰ፡ ወርቅ፡ ዑጽፍት፡ ወኁንርት፡ ሰላም፡ ለኪ፡፡\n

\ክነፈ፡ ርግብ፡ በብሩር፡ ዘግቡር፡ ሰላም፡ ለኪ፡፡\n

\t ወገበዋቲሃኒ፡ በሐመልማለ፡ ወርቅ፡ **ማርያም፡** ሥርጉት፡ ሰላም፡ ለኪ፡፡ \n

\t ኆኅተ፡ ምሥራቅ፡ ወእሙ፡ ለብርሃን፡ ሰላም፡ ለኪ፡፡\n

\t ትበርሂ፡ እምፀሐይ፡ ወትትሌዓሊ፡ እምአድባር፡ ሰላም**፡** ለኪ\n

\t **ማርያም፡** ኅሪት፡ ወክብርት፡ ሰላም፡ለኪ\n

\t ሰአሊ፡ ለነ፡ ኀበ፡ እግዚእነ፡ ወመድኃኒነ**፡ ኢየሱስ፡ ክርስቶስ፡** ከመ፡ ያድኅነነ፡ አመይመጽእ፡ በስብሐት፡ **አቡሁ፡** ምስለ፡ መላእክቲሁ፡ ቅዱሳን፡፡ አመ፡ ያቀውም፡ አባግዐ፡ በየማኑ፡ ወአጣሌ፡ በጸጋሙ፡፡ ያቁመነ፡ ቡማኑ፡ ምስለ፡ እስጢፋኖስ፡ ሰማዕት፡ ወዮሐንስ፡ መጥምቅ፡፡ ወምስለ፡ ኵሎሙ፡ ቅዱሳን፡ ወሰማዕት፡ ለዓለመ፡ ዓለም፡ አሜን፡፡

\n\n

\t፭. **ጸሎታ፡ ለማርያም፡** ወስእለታ፡ ያድኅነነ፡ እመዓተ፡ ወልዳ፡፡ \n\n

\t ጸሎታ ለማርያም ወስእለታ ለርእሰ ሊቃነ ጳጳሳት .......... ይዕቀቦ እመዓተ ወልዳ\n\n

\t ጸሎታ ለማርያም ወስእለታ ለመፍቅሬ አምላክ ........... ይዕቀቦ እመዓተ ወልዳ\n\n

\t ጸሎታ ለማርያም ወስእለታ ለሕዝበ ክርስቲያን ይዕቀቦሙ እመዓተ ወልዳ\n\n

\t ጸሎታ ለማርያም ወስእለታ ለሀገሪትነ ኢትዮጵያ ይዕቀባ እመዓተ ወልዳ።\n\n

</string>

<string name="reader\_prayer\_melka\_mariam\_header\_label">

መልክአ ማርያም

</string>

<string name="reader\_prayer\_melka\_mariam\_label">

\t. ማርያምሰ ኃርየት መክፈልተ ሠናየ ዘኢየኅይድዋ ይእቲ ጸምር ፀዓዳ ዘእምነገደ ይሁዳ ሠረገላተ አሚናዳብ ንብረታ። በኅዳር ጽዮን \"ሙሴኒ ይቤላ\" በል።\n\n

\t. ሰላም ሰላም ለዝክረ ስምኪ ሐዋዝ እምነ ከልበኔ ወቊስጥ ወእምነ ሰንበልት ምዑዝ ማርያም ድንግል ለባሲተ ዐቢይ ትእዛዝ ይስቅየኒ ለለጽባሑ ወይነ ፍቅርኪ አዚዝ ከመ ይሰቅዮ ውኂዝ ለሠናይ አርዝ፡፡\n\n

\t. \ ሰላም ለሥዕርተ ርእስኪ ዘተንእደ ፅፍሮሁ ለአቡኪ በከናፍሪሁ ማርያም ድንግል ለእግዚአብሔር ጽርሑ ለገብርኪ እግዝእትየ ኢትኀድግኒ እላሑ ከመ ኢይበሉኒ ፀር አይቴኑመ ምክሑ፡፡ n\n

\t. ሰላም ለርእስኪ በቅብዐ ቅዳሴ ርሑስ አኮ አኮ በቅብዐ ደነሰ ማርያም ድንግል ንጽሕተ ሥጋ ወነፍስ ያንጽሐኒ እምነ ርኵስ በፍሕመ ቊርባኑ ቅዱስ አዝዚዮ ለሱራፊ ዘሰማይ ቀሲስ፡፡\n\n

\t. ሰላም ለገጽኪ ዘጥቀ ይልሂ እምነ ከዋክብት ወወርኀ ወእምነ ፀሐይ መብርሂ ማርያም ድንግል ፍናዋትየ ሠርኢ በመዓልት ወበሌሊት ኢይርከበኒ ጸናሒ መሥገርተ አበሳ ዘይጠፍር ወግበ ይድሂ፡፡ n\n

\t. ሰላም ለቀራንብትኪ ደመናተ ብካይ እለ ኮና አመ አሕመመ ወልደኪ ቅንአተ ቀያፋ ወሐና ማርያም ድንግል ለባሲተ ንጽሕ ወቅድስና አስምዕኒ ነገረ ጽድቅ አስተፍሥሐኪ ጥቀ ዘመልአከ ዜና፡፡\n\n

\t . ሰላም ለአዕይንትኪ ዘተመሰላ አብ ያዘ እለ ይፈጽማ ትእዛዘ ማርያም ድንግል እንተ ኢተአምሪ ጋእዘ ናዝዝኒ በንባብኪ እመ ልብየ ተከዘ በሐብለ ሰቆቃው ጽኑዕ ኢይኩን እኁዘ፡፡\n\n

\t. ሰላም ለአዕዛንኪ እለ ሰምዓ ቃሎ እግዚአብሔር እግዚአ ሶበ ለገብርኤል ተመሰሎ ማርያም ድንግል ጽሕቅት ለተሣህሎ ሶበ ለልብየ እሳተ ኀዘን አሕለሎ ያጽምዓኒ እላ ነገርየ ኵሎ፡፡ \n\n

\t. ሰላም ለመላትሕኪ በእሳተ አንብዕ እለ ውዕያ ጊዜ ሰቀሉ በኵረኪ ውሉደ ራኄል ወልያ ማርያም ድንግል ለነፍስየ ደብረ ምስካያ አድኀንኒ እምአፈ ደም ዘአናብስተ ሐቅል አርአያ ከመ ማሕፈር ጠቢብ ወም እመን ኬንያ፡፡ \n\n

\t. ሰላም ለአዕናፍኪ መሳክወ ሠናይ መዐዛ ይኄይስ ፈድፋደ እምፄና ስሂን ዘጠረጴዛ ማርያም ድንግል ለሕይወትየ ምርጕዛ ሰዋስው ዘምድረ ሎዛ እንተ ርእየኪ ወሬዛ አመ ዕለተ ፍዳ ኩንኒ ቃውሙ ወቤዛ፡፡

\n\n

\t. ሰላም ለከናፍርኪ ከመ ፍሕሶ ቀይሕ ሥርጉተ ቅዳሴ ወንጽሕ ማርያም ድንግል ኆኅተ ጽባሕ ባልሕኒ እምነ ወይሌ ወአንግፍኒ እምላሕ እስመ ለልብየ ኀዘኑ ብዙኅ፡፡ \n\n

\t. ሰላም ለአፉኪ ዘሰዐመ ርስነ እንዘአበ አዕሩግ ውእቱ በጊዜ ኮነ ሕፃነ ማርያም ድንግል ዘትፄንዊ ስኂነ ኀፍረተ አበሳ ሶበ ገጽየ ተከድነ ለናዝዞትየ እሙ ብጽሒ ፍጡነ፡፡\n\n

\t. ሰላም ለአስናንኪ ሐሊበ ዕጐልት ዘተዛወጋ ወመራዕየ ቅሩፃተ እለ እምሕፃብ ዘዐርጋ ማርያም ድንግል ለደብተራ ስምዕ ታቦተ ሕጋ አፍቅርኒ እንበለ ንትጋ ለብእሴ ደም ወሥጋ ዘየዐቢ እምዝ ኢየኀሥሥ ጸጋ፡፡\n\n

\t. ሰላም ለልሳንኪ ሙኀዘ ሐሊብ ወመዓር ዘተነብዮ ወፍቅር ማርያም ድንግል ወለተ ድኁኃን አድባር ኅብእኒ እምዐይነ ፀር ወአንጽሕኒ እምነውር እስመ ተስፋየ አንቲ በሰማይ ወምድር፡፡\n\n

\t. ሰላም ለቃልኪ እምአስካለ ወይን ጥዑም ወእምድምፀ ናብሊስ አዳም ዘያረስዖ ለሕማም ማርያም ድንግል ዘብርሃነ ሕይወት ተቅዋም እመ ተሀውከ በላዕሌየ ማዕበለ ዝንቱ ዓለም ከመ ያርምም ገሥፂዮ መሐሪት እም፡፡\n\n

\t. ሰላም ለእስትንፋስኪ ዘመዓዛሁ ሕይወት ከመ መዐዛ ዕፅ ኅሩይ ዘውስተ ገነተ ማርያም ድንግል ቤተ ቅድሳት ጽንሕኒ ውስተ ሠናይ ወሠውርኒ እሞት በአክናፍኪ ርግብየ ኅሪት፡፡\n\n

\t ሰላም ለጕርዔኪ ሠናይ እምወይን በከመ ይቤ ሰሎሞን ማርያም ድንግል ለባሲተ ዐቢይ ብርሃን ክድንኒ ገርዜነ ጸጋ ኢያዕጽበኒ ዕርቃን ዘኢአነምዎ ጠቢባን በኪን፡፡\n\n

\t. ሰላም ለክሣድኪ ቃማ ንጽሕ ዘዐነቀ ከመ አዋልድ አኮ ብሩረ ወወርቀ ማርያም ድንግል ዘተመሰልኪ ማዕነቀ ሕይወትየ በንዝላል እመ ተሰልጠ ወኀልቀ ወስክኒ ክራማተ እስከ እገብር ጽድቀ፡፡\n\n

\t. ሰላም ለመታክፍትኪ እለ ግሑሣት እማንቱ ለጌጋይ እምነ አርዑቱ ማርያም ድንግል ለሆሴዕ ሠርጐ ትርሢቱ በልኒ እግዝእትየ ጻሕቀ ሕሊናየ ዝንቱ ፍኖተ የማን ይምራሕከ ወይት አኰት ቦቱ፡፡ \n\n

\t. ሰላም ለዘባንኪ እምዘባነ ኪሩብ ዘዐብየ ሐዚሎ እሳተ ወእምርስነ ነዱ ኢውዕየ ማርያም ድንግል ፈጻሚተ ኵሉ ጻሕቅየ ሀብኒ እግዝእትየ ዘተመነይኩ ሠናየ እንበለ አፅርዖተ ፍጡነ በጺሐኪ ዝየ፡፡\n\n

\t. ሰላም ለእንግድዓኪ ለእሳተ መለኮት ምርፋቁ ዘይቄድስ ነፍሰ ወያጥዒ ሞቁ ማርያም ድንግል ለነዳይ ንዋየ ወርቁ እመ ነገደ ርኁቀ ወሖረ ዕራቁ ኢያኃዝኖ ሲሳይ(ኢየኃዝን ለሲሳዩ) እስመ አንቲ ስንቁ፡፡\n\n

\t. ሰላም ለሕፅንኪ ለጥበበ ሰማይ ምዕራፋ ዘኢይትረከብ ሱታፋ ማርያም ድንግል ጸጋዊተ ሰላም ወተስፋ ኩንኒ እግዝእትየ ቅድመ ፀርየ ሐገፋ ከመ ፆፍ አፍኅርቲሃ ትሴውር በክንፋ፡፡\n\n

\t. ሰላም ለአእዳውኪ እሳተ መለኮት እለ ገሠሣ አውቃፈ ብሩር ወወርቅ ለሥርጋዌሆን ኢኀሠሣ ማርያም ድንግል ለመካን ህንባበ ከርሣ አንጽሕኒ እግዝእትየ ለፍትወተ ዓለም እምር ኵሳ በዲበ ሥጋየ ኢትንበር ነጊሣ፡፡\n\n

\t. ሰላም ለመዛርዕኪ ዘተረሰያ ኀይለ ከመ ይፁራ ነበልባለ ማርያም ድንግል እንተ ኀጣእኪ መምሰለ ኀጢአትየ ለገብርኪ እመ ፈድፋደ ተለዐለ ከመ ጥቅም ዘባቢል ረስዪ ንኁለ፡፡\n\n

\t. ሰላም እብል ለኵርናዕኪ እዌድሶ ለእሳተ መለኮት በላዒ አምጣነ ኮነ ትርአሶ ማርያም ድንግል ምዕዝት ዘእምሀንክሶ፡፡ ሀልዊ ደርገ ምስሌየ እንተ አልብኪ ተግሕሦ ለሕሊና ልብየ ወትረይ እንግርኪ ማኅሠሦ፡፡\n\n

\t. ሰላም ለእመታትኪ እለ ጸንዓ ይፍትላ ሜላተ ወወርቀ በናዝሬት ወበ ዘገሊላ ማርያም ድንግል ለዮዲት ጥበበ ቃላ ብጽሒ በሠረገላ ንትመሐል መሐላ ከመ ታኅድርኒ በብሔር ዘተድላ፡፡\n\n

\t. ሰላም ለእራኃትኪ እለ ስፉሐት ለመጥዎ ስቴ መድኀኒት ጽሩየ ወእክለ አሕይዎ ማርያም ድንግል እስእለኪ በተሰፍዎ ከመ እክሀል በበፆታሁ ስብሐታተኪ ዜንዎ ለገብርኪ ዓብድ ምልዕኒ ለብዎ፡፡\n\n

\t. ሰላም ለአፃብዕኪ እምእራኃ እዴኪ እለ ሠረጸ እምኍልቄ ሠላስ ወስብዕ እንዘ ኢየሐጸ ማርያም ድንግል ደብረ ኤልያስ ነቢየ ፋጻ ዕቀብኒ በረድኤትከ እምነ አርዌ ዘÑጻ ህየንተ ሠናይ ለሰብእ ዘይሁብ ዐመፃ፡፡\n\n

\t. ሰላም ለአጽፋረ እዴኪ መልዕልተ አፃብእ እለ ሠረቃ በበሕቅ ዘልፈ እንዘ ይልኅቃ ማርያም ድንግል ማኅቶትየ በውስተ ጣቃ ኢትሰድኒ ለገብርኪ ለዓመትየ በንፍቃ ዝብቱ ውእቱ ለልብየ ጸሕቃ፡፡\n\n

\t. ሰላም ለአጥባትኪ እለ አውኀዛ ፍጹመ ድንግልናዌ ሐሊበ በ ውስተ አፈ አምላክ ቅድመ ማርያም ድንግል እንተ አምጻእኪ ሰላመ ሕፅንኒ በአጥባትኪ ለእመ ኮንኩ ደክታመ ዘእንበሌኪ ኢየኃሥሥ እመ፡፡\n\n

\t. ሰላም ለገቦኪ ዘሐመልማለ ወርቅ ክዳኑ በከመ ዳዊት ይዜኑ ማርያም ድንግል ለያዕቆብ ሞገሰ ስኑ በልኒ እግዝእትየ አፈቅረከ አኮኑ እንዘ ረዳኢትከ አነ ዘይክለከ መኑ፡፡\n\n

\t. ሰላም ለከርሥኪ ዘአፈድፈደ ተበጽዖ እምታቦተ ሙሴ ነቢይ ለጽሌ ትእዛዝ ዘየኀብኦ ማርያም ድንግል ጊዜ ጸዋዕኩኪ በአስተብቊዖ ለፀርየ ብእሴ ዐመፃ ኀይለ ዚአኪ ይጸብኦ እስከነ ያስቆቁ ጥቀ ድኅሪተ ገቢኦ፡፡\n\n

\t. ሰላም ለልብኪ እምነ በቀል ርኁቅ እምጣነ ዐረብ ወሠርቅ ማርያም ድንግል ገነተ ኅሩያን ደቂቅ ክድንኒ ልብሰ ከብካብ ለቅኑይኪ ዕሩቅ ከመጶደሬ ጽጌሁ ዘወርቅ፡፡\n\n

\t. ሰላም እብል ለኵልያትኪ ክልኤዘቅብዐ ክህነት ቀርን ወዘወይነ ትፍሥሕት ግምኤ ማርያም ድንግል በልኒ ቅድመ ጉባኤ ሕፃንየ በእንቲአየ ይከውነከ ረዳኤ እመራደ ፀርከ ሕቀ ኢትፍራህ ትንሣኤ፡፡\n\n

\t. ሰላም ለሕሊናኪ ሐልዮ ሠናያት ልማዱ ወገቢረ ምሕረት መፍቅዱ ማርያም ድንግል ለዳዊት ወለተ ወልዱ ንዝሕኒ በአዛብኪ ዘኢይትረከብ ዘመዱ፡፡ ወበማየ ሕይወት ኅፅብኒ እምበረድ እጻዕዱ፡፡\n\n

\t. ሰላም ለአማዑትኪ ነበልባለ ኀዘን ዘአውዐዮ አመ ወዐለ ወልድኪ ስቁለ በቀራንዮ ማርያም ድንግል ፀምረጠል ዘተነብዮ ጌጋይየ ለአስተሥርዮ እንተ አልብኪ ተፈልዮ በሥርዓተ ካህን ላዕሌየ አንኂ ጸልዮ፡፡\n\n

\t. ሰላም ለንዋየ ውስጥኪ አምሳለ ንዋያ ለደብተራ ስብሐተ ልዑል ዘይሤውራ ማርያም ድንግል ትምክሕተ ደቂቃ ለሳራ ባልሕኒ ወለተ ቅስራ ለዓለመ ጽልመት እምፃዕራ እስመ መቅዓን ወጠዋይ ምሕዋራ፡፡\n\n

\t. ሰላም ለንዋየ ውስጥኪ አምሳለ ንዋያ ለመቅደስ ንዋይኪሰ ኢየሱስ ክርስቶስ ማርያም ድንግል ዘገዳመ ሲና ጳጦስ ከመ ያነቅሖ በልበ ዘፋኒ ናብሊስ ፍቅርኪ ያንቅሐኒ በሥጋ ወነፍስ፡፡\n\n

\t. ሰላም ለኅንብርትኪ ከመ ማዕከክ ርእየቱ ዘኢየዐርቅ እምቱስሕቱ ማርያም ድንግል ለካህን ዕፀ ኅርየቱ ከመ ኢይኩን ጽሩዐ ንባበ አፉየ ዝንቱ በጽዋዐ ኪሩብ ደÀዮ ወሡጢዮ ሎቱ፡፡\n\n

\t. ሰላም ለማኅፀንኪ ለእግዚአብሔር ማኅፈዱ ዘሐነጸኪ የማነ እዱ ማርያም ድንግል ምእዝት ዘእምናርዱ ኀቤኪ ያንቀዐዱ ለረኪበ ኵሉ መፍቅዱ ምስለ ካልኡ ዐይንየ አሐዱ፡፡\n\n

\t. ሰላም ለማኅፀንኪ ለእግዚአብሔር ዘውጉ ብዑድ ሥርዐቱ ወፍሉጥ ሕጉ ማርያም ድንግል ለአስካለ ሕይወት ሐረጉ በልኒ እግዝእትየ ኀጢአተከ ኀደጉ ወመኃልየከ ሰማየ አዕረጉ፡፡\n\n

\t . ሰላም እብል ለድንግልናኪ ዕጽው እንተ እምኔሁ ሠረቀ ፀሐየ መለኮት ኅትው ማርያም ድንግል ዘስነ ንጽሕኪ ፍትው ለኀዲር በበፍናው (ወበፍናው) በአህጉር ወበድው ዕቀብኒ ወለቶሙ ለኄራን አበው፡፡\n\n

\t. ሰላም ለሐቌኪ በትረ ሌዋዊ ሣውዕ ዘኢሐፀነኪ ጠል ወዘኢሠቀየኪ ነቅዕ ማርያም ድንግል እግዝእተ መላእክት ወሰብእ ሰድኒ ብሔረ ፍግዕ በትንባሌኪ ባቊዕ ምስለ ኅሩያንኪ ደርገ አሀሉ በስንዕ፡፡\n\n

\t. ሰላም ለአቊያጽኪ እለ ይነብራ ድርገተ እምነ አብራክኪ ላዕለ ወእምነ ሐቌኪ ታሕተ ማርያም ድንግል እንዘ ኢተአምሪ ርስሐተ ጽባሐ ወምሴተ ኵሎ ዕለት ዘይሰማዕ ምሕረተኪ ግበሪ ሊተ፡፡\n\n

\t. ሰላም ለአብራክኪ በስብሐተ ልዑል ዘአስተብረካ እምአመ ወሀቡኪ ብፅዐ ውስተ ኦሪታዊት ታዕካ ማርያም ድንግል መንበር ዘእብነ ፔካ ጊዜ ስደቶሙ ለኃጥአን እምዓጸደ ዐባይ ፋሲካ ፄውውኒ መንገሌኪ እኩንኪ ምህርካ፡፡\n\n

\t. ሰላም ለአእጋርኪ እለ ጻመዋ በረዊጽ እምቤተ ልሔም ዘይሁዳ እስከ ምድረ ግብጽ ማርያም ድንግል ሥርጉተ ነበልባል ዕፅ ለኃዲር በቤተ ናሕስ እንተ መልዕልተ ኰኵሕ ሕኑጽ አጥብብኒ በተግሣጽ ወሱቅኒ እም ዳኅፅ፡፡\n\n

\t. ሰላም እብል ለዘዚአኪ ሰኰና ዘኢድኅፀ በውስተ ፍና ማርያም ድንግል ትእምርተ ኪዳን ቀስተ ደመና አምዕዝኒ በዕፍረትኪ ወጸግውኒ ጥዒና በከመ ትገብር እም ለንኡስ ሕፃና፡፡\n\n

\t. ሰላም ለመከየድኪ እለ ረከቦን መከራ እምፍርሃተ ቀተልት ሐራ እንበለ አሣእን አመ ሖራ ማርያም ጽዮን ታቦተ ቃለ ጽድቅ መንፈቀ ዕሥራ ዕጐላት እምዕጐሊሆን ከመ ኪያኪ አፍቀራ አፍቀርኩኪ አፍቅርኒ እምይ እዜ ለግሙራ፡፡\n\n

\t. ሰላም እብል ዘአእጋርኪ አፃብዓ ሐሳበ ኍልቆን ዘኮነ ምስለ ስድስርብዓ ማርያም ድንግል ዘተሰመይኪ ምሥዋዐ በረዊጽ ወበጕጕዓ አፍጥኒ መፃኣ ሶበ አፉየ ስመኪ ጸውዐ፡፡\n\n

\t. ሰላም ለአጽፋረ እግርኪ ዘኢፈቀዳ ለሥርጋዌ ጥምዐታተ ኅምር ምድራዌ ማርያም ድንግል ሐውልተ ስምዕ ዘወልደ ነዌ ሡቅኒ እምትንታኔ ወባል ሕኒ እምአርዌ ላዕለ እምየ ዘአምጽአ ደዌ፡፡\n\n

\t . ሰላም ለቆምኪ በቀልተ ዘተመሰለ ኀበ ሙኀዘ ማይ ዘበቈለ ማርያም ድንግል እስእለኪ ስኢለ ኢይረድ ታሕቲተ ምጥቅኒ ላዕለ ኢረከብኩ በርኅራኄ ከማኪ ዘብዕለ፡፡ \n\n

\t . ሰላም ለመልክዕኪ ዘተሠርገወ አሚረ ዘያበርህ ወትረ ፍቅርትየ አንቲ እንተ ታበድሪ ፍቅረ አርእይኒ ገጸ ዚአኪ ማርያም ምዕረ ዘኢይሰምዖ ካልእ እንግርኪ ነገረ፡፡\n\n

\t . ሰላም ለፀዐተ ነፍስኪ እንበለ ፃዕር ወፃማ ለነቢር ዘልፈ በየማነ ወልድኪ ፌማ ማርያም ድንግል ክልልት ሞገስ ወግርማ አጽንዒ በረድኤትኪ ለሕይወትየ ድካማ እምህይወተ ኄራን አበው ኢታሕጽጺ ዐቅማ፡፡\n\n

\t . ሰላም እብል በድነ ሥጋኪ ጽሩየ ዘተመሰለ ባሕርየ ማርያም ድንግል ዐፀደ ወይንየ ንስቲተ ለዕበይኪ እንተ አቅረብኩ ግናየ ኢይትኀድግ ዲበ ምድር ምስጢ ሰማየ፡፡\n\n

\t . ሰላም ለግንዘተ ሥጋኪ ነእደ ሐዋርያት አርጋብ በአፈወ ዕረፍት ቅድው ዘሐሳበ ሤጡ ዕፁብ ማርያም ድንግል ወለተ ኅሩያን ሕዝብ ረሰይ ኩኪ እግዝእትየ ህየንተ እም ወአብ ይህፅነኒ ጥብ ፍቅርኪ ሐሊብ፡፡\n\n

\t . ሰላም ለመቃብርኪ ለጌቴሴማኒ በመርኅባ እንተ ይእቲ ለኢየሩሳሌም ቅሩባ ማርያም ድንግል ለሀገረ መንግስት ርግባ ትትሜጦን ወርቀ እምአፌር ወጸበለ አፈው እምሳባ ጌቴሴማኒ ለሥጋኪ ምስካባ፡፡\n\n

\t . ሰላም ለመቃብርኪ ለኢየሩሳሌም በአድያማ እንተ ይእቲ ጌቴሴማኒ ስማ ማርያም ሰንበት ዕረፍተ ጽዑራን እምጻማ አመ ኃደረ ላዕሌኪ ፀሐየ ቅዱሳን ዘራማ ኀይለ ልዑል ጸለለኪ በመንክር ግርማ፡፡\n\n

\t . ሰላም ለፍልሰተ ሥጋኪ መካነ ፍሥሐ ምጡቀ በአእባነ ባሕርይ ዘተነድቀ ማርያም ደብተራ እንተ ኢትትከደኒ ሠቀ ጽሒፈ ውዳሴኪ እምኢኀልቀ ሶበ ኮነ ጥቀ ዝናመ ክረምት ቀለመ ወሰማይ ረቀ፡፡\n\n

\t . ሰላም ለፍልሰተ ሥጋኪ ወለተ ንጉሥ ይሁዳ ወወለተ ሌዊ እኁሁ ዘሀብተ ክህነቱ አገዳ ማርያም ድንግል ምዕዝተ ዘእምጽጌ ረዳ በጽሒፍ ኢይፌጽሞ ለስብሐትኪ እንግዳ እመ ኮነ በቅድሜየ ስፍሐ ምድር ሰሌዳ፡፡\n\n

\t ፩. ሰላም ለፍልሰተ ሥጋኪ ደባትረ ብርሃን ኀበ ተተክሉ ለገነተ ጽባሕ በማእከሉ ውድስት አንቲ ወስብሕት በአፈ ኵሉ እምነ ጻድቃን ዘታሕቱ ወእምትጉሃን ዘላዕሉ ማርያም ለኪ ስብሐተ አደሉ፡፡\n\n

\t. በዝንቱ ቃለ ማኅሌት ወበዝንቱ ይባቤ ለዘይስእለኪ ብእሲ ጊዜ ረከቦ ምንዳቤ ብጽሒ ፍጡነ ትሰጠዊዮ ዘይቤ ማርያም ዕንቊየ ክርስቲሎቤ ወምዕዝተ ምግባር እምከርቤ ዘጸገየ ማኅፀንኪ አፈወ ነባቤ፡፡

ስብሐት ለኪ ማርያም በኍልቈ ኵሉ ሥዕርትየ ስብሐት ለኪ ማርያም በኍልቈ ኵሉ አዕፅምትየ ስብሐት ለኪ ማርያም በኍልቈ ኵሉ ዘተርእየ ስብሐት ለኪ ንግሥትየ በኍልቈ ኵሉ ዘኢያስተርአየ ስብሐት ድንግል ናኪ ዘልፈ ይነግር አፉየ፡፡

እግዚአብሔር ኀቤኪ ፈነወ ቃሎ ገብርኤልሃ አስተማሲሎ ማርያም አምላከ ዘወለድኪ በተደንግሎ ሰላም ሰላም ወሰላም እብሎ ለመልክዕኪ ማርያም ፈጺምየ ኵሎ፡፡

ለዘኢያፈቅረኪ እግዝእትየ ማርያም ውኩፈ ኢይኩን ጸሎቱ ይትገዘም ኑኀ ዓመቱ ወይጥፍእ በከንቱ በአፈ መላእክት ወሰብእ ይትረገም ለለሰዓቱ ዘአስተማሰሎ በተውኔት ለማኅሌተ ንግሥኪ ዝንቱ ጌጋዩ ወኃጢአቱ ኢይትኃደግ ሎቱ፡፡

ኦ እግዝእትየ ማርያም ዕቀብኒ ወአድኅንኒ እመከራ ሥጋ ወነፍስ ሊተ ለገብርኪ…… \n\n

</string>

<string name="reader\_prayer\_melka\_eyesus\_header\_label">

መልክዐ ኢየሱስ

</string>

<string name="reader\_prayer\_melka\_eyesus\_label">

\t. ኢየሱስ ኢየሱስ ኢየሱስ ክርስቶስ ዘሠረፅከ እምቤተ ሌዊ ኮሬባዊ መለኮታዊ ቃል ሰማያዊ እምድንግል ተወልደ።\n\n

\t. ሰላም ለዝክረ ስምከ ስመ መሐላ ዘኢይሔሱ። ዘአንበረ ቅድመ እግዚአብሔር በአትሮኑሱ። ኢየሱስ ክርስቶስ ለዳዊት ባሕርየ ከርሡ። አክሊለ ስምከ እንዘ ይትቄጸል በርእሱ። አሕጉረ ፀር ወረሰ ኢያሱ።\n\n

\t. ሰላም ለሥዕርተ ርእስከ ዘስሙር አብቋሉ። ወጽፉቅ ጥቀ ለአርዘ ሊባኖስ አምሳለ ቈጽሉ። ኢየሱስ ክርስቶስ ሊቀ ካህናት ዘላዕለ ኩሉ። ይጸሐፍ በልሳንየ ለውዳሴከ ፊደሉ። ኢይትገደፍ ዲበ ምድር ንባቡ ወቃሉ።\n\n

\t. ሰላም ለርእስከ በመንበረ ክሣድ ዘተሣረረ። እንዘ ማዕሰ ሥጋ ይለብስ ወእንዘ ይትገለበብ ጽጉረ። ኢየሱስ ክርስቶስ ከመ ቃልከ ነገረ ይወርሱ በእንቲአከ ነዳያነ ዓለም ክብረ። ወቀደምትኒ ይከውኑ ደኅረ።\n\n

\t. ሰላም ለገጽከ እምሥነ ኦርያሬስ ስቡሕ። ወፍሡሕ ከመ ወርኅ ዘአሜ ገሃህ። ኢየሱስ ክርስቶስ ታቦተ ሕይወቱ ለኖኅ። ኅብአኒ እግዚኦ በውሳጤከ ስፉሕ ማየ ኵነኔ አመ ዘንመ አይኅ።\n\n

\t ሰላም ለቀራንብቲከ ከም ክልኤ ክንፈ ኪሩብ። እለ ይጼልላ ወትረ አዕይንቲከ ዘርግብ። ኢየሱስ ክርስቶስ እደ መዝራዕቱ ለአብ። አስተጋብእ ውስተ ልብየ አቅማሐተ ኵሉ ጥበብ። ከመ ጽጌያተ ዘገዳም ያስተጋብእ ንህብ።\n\n

\t. ሰላም ለእዕይንቲከ ከመ ምሉዕ ምዕቃለ ማይ። እል ይትረአያ ወትረ በመንበረ መጽሔት ርሡይ። ኢየሱስ ክርስቶስ መስተሥርየ ኵሉ ጌጋይ። ንዝኀኒ እግዚኦ በአዛብከ ሠናይ። ወአጻዕድወኒ እምበረድ ጽሩይ።

\t. ሰላም ለአዕዛኒከ ጽልዋተ እለ ኮና። እምኃ ነገር ያብአ ለመኰንነ ውስጥ ኅሊና። ኢየሱስ ክርስቶስ ዘያዕቆበ ዓምደ ደመና። ምርሐኒ እግዚኦ ኀበ ዘይትፈቀድ ፍና። በዓመተ ርስዓን ወድካም ኢይርአይ ሙስና።\n\n

\t. ሰላም ለመላትሒከ እለ ይፈርያ አፈዋተ። ከመ ርሔ አፈው ዘርጼኑ ርኁቀ ፍኖተ። ኢየሱስ ክርስቶስ እስመ አበ ነፍስየ አንተ። በሎሙ ለመላእክት ተፈሥሑ ሊተ። ረከብክዎ ለወልድየ በከንቱ ዘሞተ።\n\n

\t. ሰላም ለአዕናፊከ መሳክወ ጼና ወአናቅጽ። እለ ውዱዳት እማንቱ ማዕከለ ክልኤ አብያጽ። መልአከ ሕይወትየ ክርስቶስ አስተርእየኒ በገጽ። ናሁ ተመሰጥኩ በጣዕመ መስቀልከ ዕፅ። ወተነደፍኩ በፍቅርከ ሐጽ።\n\n

\t. ሰላም ለከናፍሪከ መኃዛተ ከርቤ ሐዋዝ። እምጽጌ ገዳማት ኵሎን ዘጼናሆን ምዑዝ። ኢየሱስ ክርስቶስ በግዓ ይስሐቅ እኁዝ። ይትከዓው ውስተ አፉየ ከመ አዜባዊ ውኂዝ። ነቃዓ ገቦከ በኵናት ርጉዝ።\n\n

\t. ሰላም ለአፉከ ለዮሐንስ ዘሰዓሞ። ንጽሐ ኅሊናሁ ወልቡ ለዓይነ ፍትወትከ ሶበ አደሞ። ኢየሱስ ክርስቶስ መፍቀሬ የዋሃት እምተቀይሞ። ጸግወኒ ማዕፆ አፍ እንተ ይእቲ አርምሞ። ለትዕግሥትከ ከመ አእምር አቅሞ።\n\n

\t. ሰላም ለአስናኒከ አያተ አዕናቍ እለ ተሰክአ። በፈትለ ሥጋ ወደም እስከ ሥረዊሆን ጸንዐ። ኢየሱስ ክርስቶስ ዘተሰመይከ ምሥዋዓ። ከርሥየ ርኅበ እግዚኦ ወውሳጤ ጕሬዔየ ጸምአ። እንበለ ኵነኔ ሀበኒ ሥጋከ መብልዓ።\n\n

\t. ሰላም ለልሳንከ በደብረ ታቦር ዘአልኆሰሰ። ለብርሃን ዓቢይ እስከ ጽላሎቱ ተሐውሰ። ነበልባለ እሳት ክርስቶስ ዘተዋሐድከ ጳጦሰ። በዋዕየ ፍቅርከ ከመ ሥርወ አዕዋም የብሰ። ውሳጤ ኅሊናየ ነደ ወልብየ ጤሰ።\n\n

\t. ሰላም ለቃልከ እማእሰሪሁ ዘፈትሖ።ለፍቁር አልዓዛር ኃይለ ሥልጣነ ሞት ድኅረ ሞቅሖ።ኢየሱስ ክርስቶስ ንጉሠ ሰላም ወተራኅርኆ። አባ ወአቡየ እሴብሐከ ሰብሖ። ለአንቀጽከ ጸግወኒ መርኆ።\n\n

\t. ሰላም ለእስትንፋስከ እስትንፋሰ ላህብ ምውቅ። ጊዜ ፍና ሠርክ ዘነፍሐ ገነተ ኅሩያን ደቂቅ። ኢየሱስ ክርስቶስ ጠፈረ ሃይማኖት ወጽድቅ። ይትወሀውሁ ከዋክብት በአየርከ ምጡቅ። ወያንበሰብሱ ደመናት በዓረብ ወሠርቅ።\n\n

\t. ሰላም ለጕርዔከ በጽምዐ ፍቅረ ሰብእ ሐማሚ። እስከ ስቴ ሐሞት ጥዕመ ከመ ወይነ ትፍሥሕት ከራሚ። ኢየሱስ ክርስቶስ መምሕረ ጳውሎስ ዘብንያሚ። እመ ነሥአ ማኅተነ ጸጋ እንዘ ስመከ ይሰሚ። አልቦ አይሁድ ወአልቦ አረሚ።

\t. ሰላም ለክሣድከ ግብረ መንፈስ ቅዱስ ኬንያ። አዳም ሥና ወመንክር ላህያ። ኢየሱስ ክርስቶስ ነቢይ ወሐዋርያ። አመ ወጽአ ስሙዓቲከ በአድያመ ኵሉ ሶርያ ብፁዓት አዕይንት ኪያከ ዘርእያ።\n\n

\t. ሰላም ለመትከፍትከ ከመ ልብሰ ክህነት ሎግዮ። ጊዜ ፀአተ ፍትሕ ዘፆረ አርዑተ መስቀል በቀራንዮ። ኢየሱስ ክርስቶስ በግዐ መድኃኒት ወአስተሥርዮ። አስተዳሎከ ለርእስከ ውስተ ዓፀደ ግፍዕ ተርእዮ። ወኵሎ በዘይደሉ አቅደምከ ሀልዮ።\n\n

\t. ሰላም ለዘባንከ እመለኮቱ ዘኢተአርቀ። እንዘ በአፉሁ ይትዌከፍ ጥብጣቤ ሕማማት መጽእቀ። ጕንደ ሐረገ ወይን ክርስቶስ እንተ ትፀውር አዕፁቀ።በቤተ ከብካብ ጊዜ ትገብር ምርፋቀ። ለአስካልከ ረስየነ ዝቀ።\n\n

\t. ሰላም ለእንግድዓከ ቀላየ ልቡና ወአእምሮ። በሐመረ ፍትወት ወጻሕቀ ልበ ጠቢባን ዘኢሠፈሮ። ኢየሱስ ክርስቶስ ኂሩት ወተፋቅሮ። ሶበ ይገስስ ኅሊናየ ለመንዲልከ ዘፈሮ። ነቅዓ ኃጢአትየ ለገብርከ እምድሩ ይሠሮ።\n\n

\t. ሰላም ለሕፅንከ ምርፋቀ በረከት ወሣህል። ዘአስመከ ቦቱ ወልደ ዘብዴዎስ ድንግል። ኢየሱስ ክርስቶስ ሃይማኖትየ ወንጌል። ከመ ዕፀ ሐምል ስፍሕተ አዕጹቅ ወቈጽል። ብዙኃተ አዕዋፈ አጽልሎት ትክል። \n\n

\t. ሰላም ለአዕዳዊከ ጽቡረ እለ ገብራ። በምራቀ አፉከ ቅዱስ አዕይንተ ዕውር ይፍጥራ። ትምህርተ ኅቡአት ክርስቶስ ዘትትነገር እምጵርስፎራ። ነገሥታት በእንቲአከ ይገድፉ ጌራ። ወዕጠቆሙ ይፈትሑ ሐራ።\n\n

\t. ሰላም ለመዛርዒከ ከመ ቀስተ ብርት ፅኑዕ። እለ ያነትዓ ፀረ አመ ዕለተ መንሱት ወጸብዕ። ኢየሱስ ክርስቶስ ጠረጴዛየ ምሥዋዕ። አስትየነ ማየ ሕይወት እመስቀልከ ጽዋዕ። ዘእንበሌሁ ኢይድኅን ሰብእ።\n\n

\t. ሰላም ለኵርናዕከ ኵርናዐ ክቡድ አንበሳ። ዘቀጥቀጠ ኵሎን አርእስተ ስቡሐን እንስሳ። ኢየሱስ ክርስቶስ ሞገሰ ዳንኤል ነቢየ ሱሳ። ድኅረ ተፈጸመ ሱባዔ ሰንበታት ስሳ። በምጽአትከ ተኀተመ አበሳ።

\t. ሰላም ለእመትከ መስፈርተ መዛርዕ ውእድ። እስከ ጽንፈ መስቀል በሐብል ዘሰሐብዎ አይሁድ። ኢየሱስ ክርስቶስ እምነ አዕላፍ ውሉድ። ኀድፈኒ በጥበብከ እምተሰጥሞ ጌጋይ ክቡድ። ናሁ በላዕሌየ ተንሥእ ሞገድ።\n\n

\t. ሰላም ለእራኅከ መክፈልተ ሕማማት ሱቱፍ። ወቅንዋቲሁ እኤምኅ በአፍ። ኢየሱስ ክርስቶስ በላዕለ ቅዱሳን ዕሩፍ። ይፀንስ ውስተ ከርሥየ ዘርዓ ቃልከ መጽሐፍ።ጸዳለ እምጸዳል ከመ ትፀንስ ዖፍ።\n\n

\t. ሰላም ለአፃብዒከ አፃብዓ አዳም ዘተኬነዋ ወነቃላ ዐፀመ በእንተ ሕይወታ ለሔዋ። ኢየሱስ ክርስቶስ አመ ተለዓልከ እምድረ ጼዋ። ለገነተ ጽድቅ ዘእደ ሱራፊ አጸዋ። ቤዛ ኃጥአን ኵሎሙ ደምከ አርኃዋ።\n\n

\t. ሰላም ለአጽፋረ እዴከ ዘኅበሪሆን ፀዓዳ። በምግባር ወግዕዝ እለ ይትዋሐዳ። ኢየሱስ ክርስቶስ ምስፍና አባሉ ለይሁዳ። ለመንግሥትከ ሰፋኒት እንዘ ይትመሐለሉዓውድ። ሰብአ ሰገል አወፈዩ ጋዳ።\n\n

\t. ሰላም ለገቦከ ዓዘቅተ ሥጋዌ ፍሉሕ። እነተ እምኔሁ ተውህበ ፈልፈለ ቅድሳት ወንጽሕ። ኢየሱስ ክርስቶስ ዘኢሳይያስ መካህ። አመ አስተራይከ በልብሰ ባሶር ቀይሕ። መልአከ ሞት ተሰጥመ በላህ።\n\n

\t. ሰላም ለከርሥከ ዘኢይትፈተን መዝገቡ። ሚ ዕመቁ ወሚ ራኅቡ። ኢየሱስ ክርስቶስ ለወንጌለ ንግሥከ በወርኃ ምግቡ። እለ ይነግዱ ዲበ ባሕር አስተአ በረከት ወሀቡ። ወእለ የኀድሩ ዲበ የብስ አምኃ አቅረቡ።\n\n

\t. ሰላም ለልብከ ቅሩበ ኵልያት ምንታዌ። እንተ ያንሰሐስሕ ቦቱ መንፈሰ ኅሊናከ ኀበ ህላዌ። ኢየሱስ ክርስቶስ ፍጹመ መለኮት ወሥጋዌ። በቀለ በእንቲአከ አመ ትትፋታሕ ነነዌ። ውስተ መቅደስከ ረስየኒ ሠርዌ።

\t. ሰላም ለኅሊናከ ዘይሔሉሊ ሠናያት። ለውሉደ ሰብእ ምሕረተ። ክርስቶስ ብርሃን ዘአሰሰልከ ጽልመተ። ላዕለ ኪሩቤል ነቢረከ ዘትሬኢ ቀላያተ ስቡሕኒ ወልዑል አንተ።\n\n

\t. ሰላም ለኅንብርትከ ማዕከለ ጠባይዕ ዘተመልአከ። በኵሉ ቱስሕቱ እንዘ ይትሜሰል ማዕከከ። መንግሥተ ሰማያት ክርስቶስ ከመ ዮሐንስ ሰበከ። በሐፍ ወበድካም እለ አሥመሩ ኪያከ። ዲናረ ሃይማኖት ነሢኦሙየአትው ሠርከ።

\t. ሰላም ለሐቌከ እንዘ ቦ ልዕልና። ከመ ገብር ድኩም ዘቀነተ ሐብለ ትሕትና። ኅብስተ ሕይወቶሙ ክርስቶሰ ለእለ ይነሥኡ ስመ ክርስትና አኮአ ኅብስተ እስራኤል መና። ዕሤተ ሞት ፈደየ በሲና። \n\n

\t. ሰላም ለአቍያጺከ አዕማድ ያቁም ወበለዝ። እለ ይፀወራ ቦቱን መልክአተ ኵሉ ትእዛዝ። ኢየሱስ ክርስቶስ ምጽላለ ሕይወትየ አርዝ። ተበአሶ በጽላሎትከ ለዓርዌ ዓመፃ ወሕምዝ።ኢይሳነነኒ ለገብርከ ዳግመ እምዝ።\n\n

\t፩. ሰላም ለአብራኪከ እለ አውታራ ስግደተ። እንዘ የዓርጋ ላዕለ ወእንዘ ይወርዳ ተሕተ። ጊዜ ተቀባዕከ ክርስቶስ ዘአልባስጥሮስ ዕረፍተ። ገብርከሰ እምፈተውኩ አሜሃ ዕለት። ማርያም ትኩነኒ እኅተ።\n\n

\t. ሰላም ለአእጋሪከ እለ ጠብዓ ለቀዊም።ቅድም ጲላጦስ ፈታሒ መስፍነ ይሁዳ ወሮም። ኢየሱስ ክርስቶስ ዘትማልም ወዮም።ኀበ ወልደ (ወነጥብ) ዝናመ አእጋሪከ ደም። ለመስቀልከ በሰጊድ ሰላም።\n\n

\t . ሰላም ለሰኰናከ እንተ ያስተጋብእ ኵሎ።ኀበ ኀደገ ወቀጽዓ ውስተ ሰሌዳ ኰኵሕ ሥዕሎ። ኢየሱስ ክርስቶስ ለመልአከ ዓለም ዘትትቤቀሎ። ስብሐቲከ እርአይ እግዚኦ። እምቅድመ ዓለማት ዘሀሎ። መንጦላዕተ ዓይንየ ቅላዕ ወአብርህ ጸዳሎ።

\t. ሰላም ለመከየድከ አሐዱ አሐዱ። ውስተ ቤተ መቅደስ ለምህሮ እለ ገይሠለመዱ። ኢየሱስ ክርስቶስ ለመዓዛ ፍቅርከ ዕቍረ ናርዱ። አኃዊከ ሰማዕታት ቈላተ ሕማማት ወረዱ። ወጻድቃኒከ ገዳማተ ዖዱ። \n\n

\t. ሰላም ለአፃብዒከ እምጕንደ ክልዔቱ አእጋር። እለ አሕመልመላ ደርገ አርአያ አዕጹቅ ዓሥረ። ኢየሱስ ክርስቶስ ወልደ እግዚአብሔር። በዘባነ ባሕር። ከመ ትትለሀይ ሐመር። መንክር ተላህያ ለዘለከ ፍቅር።\n\n

\t . ሰላም ለአጽፋረ እግርከ በደመ ቅንዋት እለ ተጠምዓ። እስከ ጽዕዳዌሆን ለብሰ ልብሰተ ተባይዕ ካልዓ። ኢየሱስ ክርስቶስ ዘተሰቀልከ በአፍኣ። እንዘ እዜኑ ኂሩትከ ወእከውን ስምዓ። መምህረ ረሰይኩከ ረስየነ ረድአ።

\t. ሰላም ለቆምከ ሐመልማለ ቀይሕ ሥጋ። ክርስቶስ ቀዳሜ ጸጋ። ናሁ ሰፍነት ወሰፈፈት እንበለ ንትጋ። ለባሕረ ሣህልከ ዘኢይነጽፍ ፈለጋ። ውስተ ኅሊናየ አስተጋብእ አይጋ።\n\n

\t. ሰላመ ለመልክእከ መልክአ ክቡር አምላክ። እንተ ይቴሐታ ሎቱ አርእስተ ሰኰና ወብርክ። ኢየሱስ ክርስቶስ ሐዋርያነ መልአክ። ይትመላህ እምኅሊናየ በተግሣፅከ ቡሩክ። ኅጠተ ደዌ ዘበቈለ ሦክ።\n\n

\t. ሰላም ለፀአተ ነፍስከ ኃይለ ሥልጣነ ሞት ዘቀነየ። ጽዋዓ ፓሊካ ምሉዓ ድኅረ ሰለጥከ ሰትየ። ጥዑመ ከናፍር ክርስቶስ እንተ ትነብብ ሰደየ። በሞት ወበሕይወት አማኅፀንኩ ነፍስየ። ውስተ እዴከ ዘገብረ ሰማየ።\n\n

\t. ሰላም ለበድነ ሥጋከ እመለኮቱ ዘኢተፈልጠ። ለሰዓት አሐቲ ከመ ቅጽበተ ዓይን ኅዳጠ።መዝገበ ባሕርይ ክርስቶስ ዘኢተአምር ተውላጠ። አኮ ዘሐይቅ ጽጌረዳ ወዘባሕር ሰግላጠ።ባሕቱ ሃይማኖትየ እሁበከ ሤጠ።\n\n

\t. ሰላም ልግንዘተ ሥጋከ። በአፈወ ከርቤ ሕውስ። ወበልብሰ ገርዜን ንጹሕ ዘኅበሪሆን ፒሶስ። መርዓዌ ሥርግወ አመ ትመጽእ ክርስቶስ። ዓሥረኒ ለቀበላከ በማኅቶተ ምግባር ውዱስ። ከመ ደናግል ጠባባት ዘኁልቆን ሐምስ ።\n\n

\t. ሰላም ለመቃብርከ መካነ ምሥጢር ጎለጎታ። ቀዳሚ አዳም ዘኢተቀብረ በውስቴታ። ኢየሱስ ክርስቶስ በረከተ ኤልያሰ ዘሰራፕታ። ሣህልከ ውምሕረትከ ይመግቡኒ በፆታ። ከመ ሐገፋ ወሥሙር ወልታ።\n\n

\t. ሰላም ለትንሣኤከ እምድኅረ ዕለታት ክልኤ። ዓቀበተ መቃብር አዕላፍ እንበለ ይስምዑ ቀርነ ጽዋዔ። ወበእንተዝ ይብሉከ ክርስቶስ በኵረ ትንሳኤ። ተአመንኩ ወተወከልኩ ቅድመ ገጽ ኵሉ ጉባዔ። ኪያከ አበ ወኪያከ ረዳኤ።

\t. ሰላም ለትንሣኤከ እንተ ተጠየቀ ቦቱ። ዜና ትንሣኤሆሙ በክብር ለቅዱሳን ዘሞቱ። ኢየሱስ ክርስቶስ ለዳዊት ቀርነ መንግሥቱ። በዓለ ትንሣኤ ፋሲካነ ዝንቱ። እስመ ሥርዓቱ ለእስራኤል ውእቱ። \n\n

\t . ሰላም ለዕርገትከ ዘኢይትረከብ መጠኑ። ወለንብረትከ ሰላም ለአቡከ ውስተ የማኑ። ኢየሱስ ክርስቶስ እለ ኪያከ ተአመኑ። ቅዱሳነ ዘእምኀቤከ ወንጹሐነ ይኩኑ። ጰራቅሊጦስሃ መንፈስከ ፈኑ።\n\n

\t . ሰላም ዕብል ለምጽአትከ ከዋላ። በደመና ሰማይ ብርህት ዘትፀድቅ እምስነ እብላ። አመ ትመጽእ በስብሐት ክርስቶስ ርእሰ መሐላ። ጸውዓነ ለአግብርቲከ ውስተ ዓፀደ ፍግዕ ወተድላ። ናንሶሱ ምስሌከ በሓዳስ ቀጸላ።\n\n

እምሥራቀ ፀሐይ እስከነ ዓረብ። ይትአኮት ስሙ ለእግዚአብሔር አምላክነ። ኪያከ ወልዶ ዘፈነወ ለነ። ኢየሱስ ክርስቶስ ሊቀ ካህናቲነ። አስተጋብአነ ኀበ ትረፍቅመካነ። እስመ ዝርዋን አግብርቲከ ንህነ።

ስብሐት ለከ አምላኪየ በኁልቈ ኵሉ ሥዕርትየ። ስብሐት ለከ አምላኪየ በኁልቈ ኵሉ አዕፅምትየ። ስብሐት ለከ አምላኪየ በኁልቈ ኵሉ ዘተርእየ። ስብሐት ለከ ንጉሥየ በኁልቈ ኵሉ ዘኢያስተራየ። ስበሐተ ሥላሴከ ወትረ ይነግር አፉየ።

እምኵሉ ይኄይስ በሥላሴከ ተአምኖ ወበወላዲትከ ተማኅፅኖ። ኢየሱስ ክርስቶስ እምቤተ መንግሥት ወተክህኖ። ተሰብኦትከ እመቦ ዘያስተሐቅር መኒኖ። ያንኰርኵር ታሕተ ደይን ግዱፈ ከዊኖ።

አምላከ ምድር ወሰማያት አምላከ ባሕር ወቀላያት ወአምላከ ኵሉ ፍጥረት አምላኮሙ አንተ ለአበው ቀደምተ አምላኮሙ ለነቢያት አምላኮሙ ለሐዋርያት አምላከ ጻድቃን ወሰማዕተ መሐረነ ለነ አምላክነ እስመ ግብረ እዴከ ንህነ ወኢትዝክር ኵሎ አበሳነ።

ሰላም ሰላም ለኵሎን መልክእከ አምሳለ መልክኡ ለአቡከ። ኢየሱስ ክርስቶስ ሕማማተ መስቀል ዘፆርከ። ኅብአኒ እምገጸ ሞት በእንተ ማርያም እምከ። አማኑኤል አምላኪየ ኢይጽናዕ ልብከ።

ኦ እግዚእየ ኢየሱስ ክርስቶስ ዕቀበኒ ወአድኅነኒ እመከራ ሥጋ ወነፍስ ሊተ ለ....................\n\n

</string>

<string name="reader\_prayer\_melka\_edom\_header\_label">

መልክዐ ኤዶም

</string>

<string name="reader\_prayer\_melka\_edom\_label">

\t ይቅርታ! በዚህኛው እትም አልተካተተም፡፡ \n

\t እግዚአብሔር ቢፈቅድ ለሚቀጥለው እትም እናቀርባለን፡፡

</string>

</resources>